qundao/data-zh-poetry huggingface dataset:
长相思
作者：李时行
朝代：明

良人家住燕山阳，春花为颜玉为裳。别来不觉已十霜，两地相思空断肠。肠断断兮愁欲绝，倚阑共对天边月。月圆仍缺缺仍圆，相思相见还相别。别来消息不曾闻，几见梅花长梦君。君意悠悠川上水，妾心脉脉陇头云。陇头云，川上水，岁岁年年祇如此。水流云散自有时，惟有此情无日已。
长门怨
作者：李时行
朝代：明

凉飙送朱火，庭树下微霜。娟娟素明月，照妾罗衣裳。迟回循广除，蟪蛄鸣北堂。感物思郁纡，况兹夜未央。故恩坐摇落，新欢讵可量。音徽渺难接，婉娈不能忘。昔为双飞鸾，今作单鸳鸯。容华安足恃，顾影徒自伤。保君金石躯，千秋乐景光。
闺情
作者：李时行
朝代：明

女萝飘绿上窗纱，墙角东风燕子斜。绕遍空庭春寂寂，半帘疏雨落梨花。
陡门见雪寄吴南曾方伯
作者：李时行
朝代：明

肃穆胶客饮，杯端气初结。靡靡玉带凝，皓皓银塘洁。飞空类散花，虚映瑶台月。胡为乘兴来，独鼓山阴楫。
隐居
作者：李时行
朝代：明

隐居何必向山林，松径行歌散素襟。门外苍苔来客少，雨中啼鸟落花深。谈玄喜就高僧坐，对酒长呼孺子吟。身似閒云随所适，悠悠出入本无心。
雨中怀友
作者：李时行
朝代：明

客里秋风叹索居，况兼旬雨更愁余。故园正值黄花候，京国偏逢落雁初。袁绍未收襄北盗，相如犹对茂陵书。风尘荏苒归何日，无限羁怀祇自纾。
雪夜友人过访
作者：李时行
朝代：明

江天风雪夜，有客过林邱。稍似孤山兴，浑如剡水游。鸣琴开竹榻，命酌泛虚舟。共坐寒梅下，泠然思转幽。
题女道士院
作者：李时行
朝代：明

晓汲云泉灌药畦，仙家宛似武陵溪。春来两岸桃花发，莫把刘郎归路迷。
题庐山人屋壁
作者：李时行
朝代：明

流水绕孤松，清风动疏竹。俗客不到门，莓苔长新绿。
题蕉邱王逸人隐居
作者：李时行
朝代：明

买断蕉邱事药栏，临窗静对竹千竿。床头绿酒应长满，屋外青山空自看。涧水流云时作雨，林花带露暗生寒。柴门寂寂逢迎少，隐几焚香懒著冠。
题西湖石壁
作者：李时行
朝代：明

花映楼台日日春，湖中烟景世无邻。千年惟有青山在，见尽无穷歌舞人。
风
作者：李时行
朝代：明

北风吹沙地欲裂，绕树寒鸦惊落叶。闭门醉卧客不来，窗外飞霜白如雪。
风光楼
作者：李时行
朝代：明

风光楼上望乡关，树杪云开见远山。目极长江渺无际，落霞天外鸟空还。
驾出南天门亲睹龙颜作
作者：李时行
朝代：明

六龙扶辇自天来，九陌香风净御埃。荷戟驱途皆上将，垂簪护跸尽仙才。佩声远导鸯行乱，旆影徐麾雉尾开。尘世几人霄汉上，自怜亲睹圣颜回。
驾出西山
作者：李时行
朝代：明

盖拥千官出，鸣銮历上都。清涂驱海若，飞驭役天吴。云树张仙幄，山花荐御厨。恩光遍岩穴，中谷动嵩呼。
凤凰谷
作者：李时郁
朝代：明

岐山今在罗浮侧，皇明恍与周齐德。为问西来鸟双青，何似兹山禽五色。
列仙坛
作者：李时郁
朝代：明

咫尺高峰是太清，月明仙会宴瑶京。但从紫府窥直箓，不必人间留姓名。
李时郁，南海人。明世宗嘉靖年间诸生。事见明郭棐、清陈兰芝《岭海名胜记》卷三海珠
作者：李时郁
朝代：明

双舄凌风海上山，空中楼阁有无间。清秋击鼓冯夷舞，白日弄珠神女还。淡淡云霞悬宝地，泠泠钟磬出人寰。尘心自觉销来尽，共拟移尊更一扳。
泛月入罗浮
作者：李时郁
朝代：明

星槎秋杪泛银河，千里罗浮一夕过。独倚西风吹玉笛，碧空凉月万山多。
游小金山
作者：李时郁
朝代：明

梦入虎溪东，宛然见远公。云边思驭鹤，天外忆飞鸿。不启琅函秘，无由误法通。禅心不可得，秋月湛波中。
聚霞峰
作者：李时郁
朝代：明

五色山头绚彩光，谁言天外即璇房。非窥汉殿求丹室，定向瑶池进寿觞。
铁桥
作者：李时郁
朝代：明

罗山桥水隔浮山，桥上群仙日在还。纵有飞泉流涧底，仙源那得到人间。
青霞谷
作者：李时郁
朝代：明

岩前乱石本嶙峋，洞口桃花片片新。流水自鸣丹灶冷，餐霞难觅旧时人。
飞来峰
作者：李时郁
朝代：明

耀真曾此聚群仙，谁似飞来七洞天。但说峰头多异鸟，不知浮海是何年。
麻姑峰
作者：李时郁
朝代：明

朱明洞侧挺孤峰，黛色为眉玉作容。山上傥趋王母宴，朝来云雨定乘龙。
黍珠庵
作者：李时郁
朝代：明

一庵深锁铁桥西，庵里明珠似火齐。若向仙灵论仙事，鲍家丹女葛家妻。
无壁
作者：李时鲁
朝代：明
体裁：五言律诗

茂陵徒四壁，无壁更何如。竹影通群雀，藤阴走蠹鱼。日窥空室遍，风卷一床虚。剩有烟霞色，朝朝落卷书。
访胡百药任君文不遇
作者：李时鲁
朝代：明
体裁：五言律诗

双鸿度寥廓，怅望白云层。脩竹迎人近，高楼接树平。鬓疏风易响，衣冷酒初醒。相送惟闻霰，萧萧江上声。
一半儿
作者：李昌祺
朝代：明

长河新涨漫平沙。古冢断碑横旷野。日晚牧童争望家。笑喧哗。一半儿骑牛，一半儿马。临流农圃蔓瓜苗。拍岸客船依苇筱。月落五更风露饶。橹双摇。一半儿犹昏，一半儿晓。
一半儿
作者：李昌祺
朝代：明

风高飞雁断还连。野迥宿云舒复卷。个个绿杨堪系船。水连天。一半儿原深，一半儿浅。
一半儿·其一
作者：李昌祺
朝代：明

长河新涨漫平沙。古冢断碑横旷野。日晚牧童争望家。笑喧哗。一半儿骑牛，一半儿马。
一半儿·其二
作者：李昌祺
朝代：明

临流农圃蔓瓜苗。拍岸客船依苇筱。月落五更风露饶。橹双摇。一半儿犹昏，一半儿晓。
三月四日即景
作者：李昌祺
朝代：明

忽忽春将暮，俄过三月三。草谁怜益母，花自媚宜男。乍到寻巢燕，初眠上箔蚕。新茶与新笋，乡味忆江南。
丙寅初度作
作者：李昌祺
朝代：明

余生如稚松，由寸望百尺。既承雨露滋，亦受霜雪积。蹉跎踰七十，勤苦曾备历。误蒙明圣知，谬忝中外职。顾已惭菲薄，于时乏裨益。处盈亏必随，履泰否斯即。至理谅在兹，昧者固弗识。叩阍乞残骸，休退恩旨锡。遂令犬马躯，获返田野迹。长揖画省僚，重负从此释。今辰届初度，厨传仍岑寂。傍人竞嗤笑，穷约犹曩昔。妻孥颇愧赧，而我固悦怿。平生守儒素，晚节敢变易。回思永乐初，岁月类梭掷。同年四百馀，多已在鬼域。存者才十辈，犹被利名役。迂疏独何幸，林下得偃息。遗荣遂安闲，养静忘跛躄。游鳞泳清波，羁鸟敛倦翼。贫非吾所忧，病岂吾所戚。宠辱与升沉，宁复置胸臆。忘机侣鸥鹭，植杖随沮溺。浩然天壤间，俯仰惟意适。长歌自为寿，坐对远山碧。
丙寅端阳述怀
作者：李昌祺
朝代：明

岁月易流迈，佳辰届端阳。闲居昧时序，节日如平常。空园积雨霁，蒿艾如人长。萧条掩关卧，蝶梦方悠扬。老妻唤我起，盘饤劝我尝。小孙颇慧黠，学语声琅琅。举目见之喜，欣然挥一觞。俭约固予分，泰侈非所望。冥观阴阳运，隆替乃其常。吾生幸休退，用舍安行藏。前修有善训，岐路多亡羊。且复醉蒲醑，毋将忧自戕。
东华春望次周编修韵
作者：李昌祺
朝代：明

濛濛香雾散轻寒，翠瓦光凝渐欲乾。乍暖莺声偏好听，初晴树色最宜看。钟山云近浮双阙，金水波明照百官。犹记粉闱通籍日，文华几度候鸣銮。
东溪钓隐
作者：李昌祺
朝代：明

东溪不减浣溪名，竹径柴门事事清。只与渔樵长混迹，自缘轩冕久忘情。夕阳晒翅鸬鹚饱，秋水浮滩舴艋轻。肯使身名入城府，沧浪日日濯尘缨。
临江仙·题墨菊送陈知府行
作者：李昌祺
朝代：明

一段秋光新写就，盛开不待重阳。枝梢花叶互低昂。巧将篱下艳，幻作画中芳。为问渊明何独爱，爱他晚节寒香。从今移种上林旁。时时承雨露，岁岁傲风霜。
乘化室
作者：李昌祺
朝代：明

素发被秋鬓，筋力与昔殊。人身非金石，岁月苦易徂。麟原有青山，真宅预可图。穿云斲隧穴，密甃圆且虚。石兽既外列，瓦棺亦中储。前立两翁仲，傍蹲一龟趺。地灵暨木伯，呵护卫以驱。四序自更迭，大运诚须臾。千秋百岁后，瞑目归斯庐。油然委蜕去，此外复何虞。
九日独登雨花台追用杜牧韵
作者：李昌祺
朝代：明

客里登高思欲飞，乾坤但觉此生微。关河迢递亲垂老，松菊荒凉人未归。六代空台馀古塔，几家新冢对斜晖。寒烟蔓草西风外，惟有秋荷好制衣。
九日郏县小蛾眉山拜二苏先生墓
作者：李昌祺
朝代：明

风厉群木落，菊萸涵露清。令辰届重九，促驾仍遐征。逡巡及僧舍，整拂尘冠缨。怀哉宋二苏，此地馀荒茔。石人俱摧仆，垄土相将平。趋祠拜遗像，祇荐陈芳馨。缅彼蛾眉山，西望千里程。兹丘亦何谓，云胡冒其名。徘徊盻林壑，恍若闻金声。感彼词垣仙，托此舍卫城。文章白日丽，忠槩秋霜明。徒令后来士，仰止生深情。
乡人至夜话
作者：李昌祺
朝代：明
体裁：七言绝句

形容不识识乡音，挑尽寒灯到夜深。故旧凭君休更说，老怀容易便沾襟。
书馆即景二首
作者：李昌祺
朝代：明

十里金河绕内城，城边阑槛逼人清。池萍过雨驯鸥下，苑树呈阴好鸟鸣。入座水风翻帙乱，隔窗檐日漾波明。万年枝拂宫墙翠，时见双飞粉蝶轻。沟水斜通宫苑近，回廊遥接禁垣长。千层雉堞围黄屋，百啭莺声在绿扬。晓雾暖浮空翠色，春流晴泛落红香。无端景物皆佳兴，更爱钟山树郁苍。
书馆即景二首·其一
作者：李昌祺
朝代：明

十里金河绕内城，城边阑槛逼人清。池萍过雨驯鸥下，苑树呈阴好鸟鸣。入座水风翻帙乱，隔窗檐日漾波明。万年枝拂宫墙翠，时见双飞粉蝶轻。
书馆即景二首·其二
作者：李昌祺
朝代：明

沟水斜通宫苑近，回廊遥接禁垣长。千层雉堞围黄屋，百啭莺声在绿扬。晓雾暖浮空翠色，春流晴泛落红香。无端景物皆佳兴，更爱钟山树郁苍。
二月二十六日钦颁天花祥云瑞光图至自北京并秦中所献玄兔余忝署礼部事陪百官致辞称贺退而有作
作者：李昌祺
朝代：明

柳暗花明禁禦春，宝图颁瑞示廷臣。云霞烨煜天光近，河汉昭回御墨新。秦甸已看来异兔，周郊又见出祥麟。太平嘉应多如雨，献颂何人笔有神。
云溪清趣卷
作者：李昌祺
朝代：明

层层片片舒还卷，漾漾溶溶长复消。湿挂松梢晴讶雪，晓漫沙际暖生潮。孤飞出岫为霖早，百折朝宗赴海遥。光影徘徊奇绝处，徽弦时向静中调。
五峰庵住上人房
作者：李昌祺
朝代：明

住公栖遁处，重到只空台。竹榻无僧扫，松关有客来。夕阳寒鸟集，凉露候虫哀。祗苑犹如此，何方免劫灰。
亡友舒州通判张君哀挽诗
作者：李昌祺
朝代：明

我昔游禾州，英俊森跌宕。众中昉识君，彼此年盛壮。定交文字间，倾倒已见谅。推能实居先，论齿仍在上。既欣气味同，复喜怀抱旷。温温璞玉姿，浩浩江海量。岂惟邑校雄，允谓士林望。及门师易庵，卒业侍函丈。大哉四圣经，研究彖与象。袖然西江魁，足继宋陈亮。诸生老场屋，颡泚羞倔强。词垣七八年，葭玉得倚傍。编摩互论讨，疑惑共咨访。但期荅君亲，未省谒卿相。佞色从古鄙，直躬岂今尚。始屈倅邦畿，翻能拯民恙。公平村有谣，苦澹宦无况。何期寒窭家，忽被仁惠贶。云胡去郡亟，遂使失保障。一官滞房山，连岁董夫匠。令名诸公推，敏识多士让。政须峻升迁，溘尔遽凋丧。呼天邈不闻，为善匪可仗。缙绅竞悼伤，舆隶亦惆怅。而我忝深知，肝胆两相向。切偲失箴规，磨琢废炉荡。情捐骨肉亲，序缺兄弟行。前修不可作，后进日流荡。哀哉若人亡，士习趍谬妄。纷纷夸毗子，翻覆千万状。譬犹蚁附腥，缭绕沿瓮盎。畴能遏颓波，奚忍鼓其浪。孰知余心悲，孤立谁我相。令仪隔幽明，清梦劳想像。作诗述初终，老泪恣横放。
传奇美人才貌歌
作者：李昌祺
朝代：明

俊仪美女名灵芝，绿云为鬓冰为肌。心聪手巧性温婉，喜嗔语默皆相宜。芙蓉娉婷海棠艳，百媚千娇一身占。非但天生绝世姿，填词和曲尤华赡。或吹或拍或弹弦，般般自小都学全。臂系红绡入彤邸，应知命合夙因缘。牡丹作花三月半，日日教来花侧畔。金缕悠扬敛笑讴，霓裳转折低鬟按。侍奉追陪不暂离，逡巡又及暮秋时。安排闹热浓妆扮，演习新鲜妙传奇。府里偏矜重九节，赏菊芳筵早铺设。淡扫蛾眉捧玉觞，一时粉黛空罗列。二八年龄欢乐多，好风好景酒消磨。中和亭上清平调，会耍庵前宛转歌。通音晓律谙文墨，纳令联麻俱解得。珍翰过蒙赐咏篇，香纨更荷图颜色。莲步轻移拜案傍，气飘兰麝启莺吭。宠恩隆厚何由报，惟祝绵延宝算长。崔徽徒闻擅才艺，枉写形容缄恨寄。光荣讵敢比灵芝，佳章佳画褒佳丽。
偶然作
作者：李昌祺
朝代：明

谬忝藩维寄，空惭老病身。鬓髭愁里雪，花柳客边春。直道乖流俗，馀生任化钧。时无邹孟氏，枉直向谁询。
元夕观灯次前人韵
作者：李昌祺
朝代：明

解冻风轻暖尚微，天街夜色散清辉。香飘绮席回歌袖，烛射珠帘晃妓衣。星斗渐随华月落，笙歌缓送醉人归。仙郎自笑才情减，谩忆传柑出粉闱。
元日早朝
作者：李昌祺
朝代：明

熹微曙色半氤氲，阊阖初开卤簿陈。云表露凝仙掌重，仗前风细佩声匀。雪消鳷鹊千门晓，花映鸳鸯合殿春。久侍朝班无寸补，年年此日沐恩新。
光州公馆
作者：李昌祺
朝代：明

半消残雪湿苔砖，过客来稀路自偏。木榻有尘皆鼠迹，土墙无篆不蜗涎。隔年春意梅知早，大地风光柳得先。欲讯山川与民俗，图经残缺欠重编。
光州公馆夜宿
作者：李昌祺
朝代：明

病身堪叹复堪怜，一盏寒灯照客眠。雨滴芭蕉风撼竹，萧萧瑟瑟破窗前。
光州道中
作者：李昌祺
朝代：明

陂陀丘阜间平冈，相望人家陇阪长。野水陂塘来雁鹜，村庄篱落散牛羊。茨菇叶烂冬前雨，枸杞苗枯露后霜。行郡计程馀两月，冷风寒雨过浮光。
兰秀轩
作者：李昌祺
朝代：明

闻种幽兰在庭际，争秀竞芳如谢砌。客来谈诗坐高堂，入帘飘席但闻香。宣尼绿绮寄三弄，屈子离骚歌九章。岁寒不凋复不悴，夏芷冬荪宁足贵。此花芬馥淡且清，愿尔诸郎同德馨。善人比洁真无愧，燕姞为祥良有徵。风轻露冷美闲夜，更爱国香长绕舍。轩中有兰人好看，图上看兰空是画。
兴国寺与僧话禅
作者：李昌祺
朝代：明

僻性长嫌驿舍喧，蒲团到处宿祗园。机锋已被曼殊逗，可是毗耶更有言。
具庆堂
作者：李昌祺
朝代：明

高门多积庆，父母喜俱完。兄弟亦无故，妻子复团栾。况兹值明时，怀绂为县官。民淳众务简，日夕闲且安。命妇出中房，具彼餐与盘。怡然一室内，骨肉恒相看。至养在承顺，菽水有馀欢。简书谅足畏，忧患何能干。
内乡县
作者：李昌祺
朝代：明

岩邑千山里，荒村户半逃。晓餐炊橡栗，寒火爇蓬蒿。深秀非盘谷，凋零类石壕。自伤无善政，抚问敢辞劳。
再用前韵柬前人二首
作者：李昌祺
朝代：明

东南形胜壮兹亭，閒共孤云野鹤登。淮水寒光天混碧，钟山秀色树浮青。空林槭槭人初去，落叶萧萧户半扃。六代衣冠埋草莽，由来富贵信难凭。金陵无数好台亭，临眺偏宜此处登。江汇海门诸水黑，天连秋浦九华青。云旂昼下瑶坛静，石髓春香玉洞扃。凤想鸾情霄汉表，不妨暂借赤栏凭。
再用前韵柬前人二首·其一
作者：李昌祺
朝代：明

东南形胜壮兹亭，閒共孤云野鹤登。淮水寒光天混碧，钟山秀色树浮青。空林槭槭人初去，落叶萧萧户半扃。六代衣冠埋草莽，由来富贵信难凭。
再用前韵柬前人二首·其二
作者：李昌祺
朝代：明

金陵无数好台亭，临眺偏宜此处登。江汇海门诸水黑，天连秋浦九华青。云旂昼下瑶坛静，石髓春香玉洞扃。凤想鸾情霄汉表，不妨暂借赤栏凭。
冬日与彭赞礼永年登冶亭
作者：李昌祺
朝代：明

吴人冶处有遗亭，与客寻幽暂一登。东下江流通海白，南来山色入淮青。疏钟晚送归巢鹤，落叶寒敲近树扃。最爱孤高阑槛好，几时更共故人凭。
冶城怀古
作者：李昌祺
朝代：明

趍朝退北阙，吊古来西州。忠贞结缨处，松柏馀荒丘。萧条伯气歇，惨澹寒云浮。嗟哉晋多士，孰奋匡君谋。壸也真丈夫，毅然无匹俦。父子著伟烈，奸谀詟芳猷。英姿俨遗祠，信史芬馀休。疏钟冶城晚，落木秦淮秋。我来事蒐访，往迹犹可求。如何忠孝名，不在旷达流。诚知清谈高，宁执鄙吝优。同朝江左贤，颡泚徒怀羞。徘徊凝望久，日落长烟收。
别周布政
作者：李昌祺
朝代：明

两岁勤劳晓夕同，忍将别泪洒东风。伏波门外还珠洞，载酒登临尽属公。
别子钦刘同年
作者：李昌祺
朝代：明
体裁：古风

庐陵汉名县，黉舍当城南。粤从宋庆历，杰构何潭潭。穹碑泐学记，欧子亲题衔。所以富才彦，挺然皆梓杉。游歌我昔忝，遗经事穷探。英俊非不多，畏敬踰四三。子谟与德让，奋起师易庵。晨夕久薰炙，化雨深濡涵。王门职辅导，胄监峨弁簪。引之绝温润，钦止精研覃。之宜暨仲举，问学青于蓝。惜未及贵寿，早终四子咸。笃实若陈李，磊落俱奇男。雄藩佐邦伯，经筵进封函。就中最杰特，子钦文不凡。壁经世授受，道腴恣沉酣。聱牙古盘诰，同异互订参。他人悉窘步，君独行眈眈。翰林俊声著，粉署刑名谙。冰檗岂论苦，澹泊夙能甘。擿奸若风厉，谳狱同春含。譬之龙泉剑，光焰不可缄。契阔五六载，相思隔烟岚。追怀旧游地，几度联归骖。兹焉幸一会，壮志仍岩岩。胸襟豁湖海，论议森戈锬。藩臬诸钜公，招邀列罂坛。肥牲刺羊豕，佳味罗蛤蚶。鲙鲜旋烹鲫，醢美细脔鹌。玉棋圆叠蔗，金丸满堆柑。蔬茹剪霜韭，竹萌掘冬筨。酒渴漱茗饮，齿寒嚼菹蘫。叨陪接几席，答问吐乡谈。清言霏玉雪，倾听我所贪。亹亹续弗绝，有如吐丝蚕。握手万里外，绸缪乐且湛。胡为又分袂，行李僮仆担。于时一阳复，两鬓风毵毵。东坡昔跋涉，渡海再迁儋。未久即见召，还朝貌逾傪。寂寥数百载，继武惟子堪。岁寒见松柏，大厦待楩楠。赋诗写缱绻，空言只增惭。情深觉词赘，此意谅余监。
别子钦刘同年
作者：李昌祺
朝代：明

庐陵汉名县，黉舍当城南。粤从宋庆历，杰构何潭潭。穹碑泐学记，欧子亲题衔。所以富才彦，挺然皆梓杉。游歌我昔忝，遗经事穷探。英俊非不多，畏敬踰四三。子谟与德让，奋起师易庵。晨夕久薰炙，化雨深濡涵。王门职辅导，胄监峨弁簪。引之绝温润，钦止精研覃。之宜暨仲举，问学青于蓝。惜未及贵寿，早终四子咸。笃实若陈李，磊落俱奇男。雄藩佐邦伯，经筵进封函。就中最杰特，子钦文不凡。壁经世授受，道腴恣沉酣。聱牙古盘诰，同异互订参。他人悉窘步，君独行眈眈。翰林俊声著，粉署刑名谙。冰檗岂论苦，澹泊夙能甘。擿奸若风厉，谳狱同春含。譬之龙泉剑，光焰不可缄。契阔五六载，相思隔烟岚。追怀旧游地，几度联归骖。兹焉幸一会，壮志仍岩岩。胸襟豁湖海，论议森戈锬。藩臬诸钜公，招邀列罂墰。肥牲刺羊豕，佳味罗蛤蚶。鲙鲜旋烹鲫，醢美细脔䳺。玉棋圆叠蔗，金丸满堆柑。蔬茹剪霜韭，竹萌掘冬䈄。酒渴漱茗饮，齿寒嚼菹蘫。叨陪接几席，答问吐乡谈。清言霏玉雪，倾听我所贪。亹亹续弗绝，有如吐丝蚕。握手万里外，绸缪乐且湛。胡为又分袂，行李僮仆担。于时一阳复，两鬓风毵毵。东坡昔跋涉，渡海再迁儋。未久即见召，还朝貌逾傪。寂寥数百载，继武惟子堪。岁寒见松柏，大厦待楩楠。赋诗写缱绻，空言只增惭。情深觉词赘，此意谅余监。
北京送人南归二首
作者：李昌祺
朝代：明

衣染缁尘鬓欲华，病身飘泊在天涯。角声吹断还乡梦，只到金陵不到家。宦况乡心共寂寥，秋蓬凉苇总萧萧。西风似欲留人住，吹得垂杨挽去桡。
北京送人南归二首·其一
作者：李昌祺
朝代：明

衣染缁尘鬓欲华，病身飘泊在天涯。角声吹断还乡梦，只到金陵不到家。
北京送人南归二首·其二
作者：李昌祺
朝代：明

宦况乡心共寂寥，秋蓬凉苇总萧萧。西风似欲留人住，吹得垂杨挽去桡。
南乡子·送人之京
作者：李昌祺
朝代：明

北上别家山。韦布趋朝识圣颜。水路七千端的远，艰难。了却公家事早还。暑退夏初残。拜别红云虎豹关。归日正逢粳稻熟，加餐。受用乡园暮景闲。
南京送高教授赴选
作者：李昌祺
朝代：明

卿家本同郡，客路又离群。夜柝敲寒月，霜钟度暝云。征袍迷草色，古屿带潮痕。寥落分携处，秋鸿不可闻。共是浮萍迹，偏怜鬓易新。江湖留滞久，朋旧别离频。试数中朝士，应多故里亲。莫嫌毡独冷，年纪政青春。
南京送高教授赴选·其一
作者：李昌祺
朝代：明

卿家本同郡，客路又离群。夜柝敲寒月，霜钟度暝云。征袍迷草色，古屿带潮痕。寥落分携处，秋鸿不可闻。
南京送高教授赴选·其二
作者：李昌祺
朝代：明

共是浮萍迹，偏怜鬓易新。江湖留滞久，朋旧别离频。试数中朝士，应多故里亲。莫嫌毡独冷，年纪政青春。
南溪书屋
作者：李昌祺
朝代：明

松竹连村暗，轩窗面水清。藓痕留屐齿，滩响杂书声。行药因过寺，输租暂到城。静观簪绂累，还喜布衣轻。
南郊分献礼成有作
作者：李昌祺
朝代：明

凤盖鸾旂下九关，丰隆列缺护郊坛。星临行殿钟初动，月射斋宫夜未阑。佳气直浮双阙外，祠光遥在万松间。相如未觉才疏薄，谁道明朝献颂难。
卢翁挽诗二首
作者：李昌祺
朝代：明

老向夷门受一廛，閒身自在水云边。大梁城里人无数，若个如翁八十年。名利无心任鬓皤，天留两眼阅人多。悬知地下应含笑，得见儿登进士科。
卢翁挽诗二首·其一
作者：李昌祺
朝代：明

老向夷门受一廛，閒身自在水云边。大梁城里人无数，若个如翁八十年。
卢翁挽诗二首·其二
作者：李昌祺
朝代：明

名利无心任鬓皤，天留两眼阅人多。悬知地下应含笑，得见儿登进士科。
即事
作者：李昌祺
朝代：明

功名事恬退，求志在云泉。性本寡谐俗，遂此遗世缘。瘠壤百馀亩，草屋数十椽。耕耨有閒暇，北窗高枕眠。人生慕富贵，方寸徒忧煎。百年谅能几，倏忽成华颠。种秫酿美酒，庶以醉自全。
召赴北京留别灵谷定岩戒上人
作者：李昌祺
朝代：明

长忆烟霞水石边，高僧于我最忘年。？檀树底焚香坐，优钵花间扫榻眠。了幻未能辞五浊，观空自可断诸缘。无衣无带堪留别，林下分携一慨然。
召赴北京留别灵谷定岩戒上人
作者：李昌祺
朝代：明
体裁：七言律诗

长忆烟霞水石边，高僧于我最忘年。�檀树底焚香坐，优钵花间扫榻眠。了幻未能辞五浊，观空自可断诸缘。无衣无带堪留别，林下分携一慨然。
合欢牡丹三首应教作
作者：李昌祺
朝代：明

烂熳绚晴朝，容华若赛娇。瓣多愁露浥，干弱怯风摇。共讶晨妆淡，都缘宿酒消。更期千岁寿，岁岁赏妖娆。花艳夺霞红，葩分妩媚同。斗妍云锦幄，竞秀绮罗丛。淑质俱倾国，凡英尽敛容。内庭和气盛，卉草最先钟。晓露湿芳英，骈开耻独荣。仙姿双弄玉，道韵两飞琼。人羡长偎倚，天令巧合并。鹊巢风化美，佳植固堪徵。
合欢牡丹三首应教作·其一
作者：李昌祺
朝代：明

烂熳绚晴朝，容华若赛娇。瓣多愁露浥，干弱怯风摇。共讶晨妆淡，都缘宿酒消。更期千岁寿，岁岁赏妖娆。
合欢牡丹三首应教作·其三
作者：李昌祺
朝代：明

晓露湿芳英，骈开耻独荣。仙姿双弄玉，道韵两飞琼。人羡长偎倚，天令巧合并。鹊巢风化美，佳植固堪徵。
合欢牡丹三首应教作·其二
作者：李昌祺
朝代：明

花艳夺霞红，葩分妩媚同。斗妍云锦幄，竞秀绮罗丛。淑质俱倾国，凡英尽敛容。内庭和气盛，卉草最先钟。
合欢芍药二首奉教作
作者：李昌祺
朝代：明

名品擅维扬，嫣然共颉颃。总专倾国艳，难辨是谁香。窈窕千般态，娉婷一种妆。螽斯端有兆，宜尔预呈祥。楼子花王副，根同蒂亦连。固知皆雅淡，孰敢别蚩妍。绣阁云鬟并，妆台月貌联。暖风香雾里，向背总堪怜。
合欢芍药二首奉教作·其一
作者：李昌祺
朝代：明

名品擅维扬，嫣然共颉颃。总专倾国艳，难辨是谁香。窈窕千般态，娉婷一种妆。螽斯端有兆，宜尔预呈祥。
合欢芍药二首奉教作·其二
作者：李昌祺
朝代：明

楼子花王副，根同蒂亦连。固知皆雅淡，孰敢别蚩妍。绣阁云鬟并，妆台月貌联。暖风香雾里，向背总堪怜。
听鹤轩
作者：李昌祺
朝代：明

皋禽清唳清无比，不入寻常俗流耳。虚窗夜读浮丘经，展卷乍闻必为喜。一声两声落层霄，石头迸裂空山椒。三声四声风满林，邃岩幽壑留遗音。梦醒松巢忽飞起，玄袂生寒露如洗。引吭再作五六声，冰拆崖崩月明里。美哉雅怀，逍遥两间，即物穷理，遗荣尚閒。所以惟爱戛然仙骥之长鸣，聆之弗厌危坐到更阑，绝胜琴操写入徽弦弹。
周原幽居
作者：李昌祺
朝代：明

山色蛾眉秀，江流燕尾分。乱蝉吟落日，独鹤引归云。黄叶溪边树，青帘雨外村。兴来留客坐，随意倒芳樽。
周孟琏六十寿诗
作者：李昌祺
朝代：明

琏翁逍遥静养恬，长身玉立仍脩髯。平生雅好在泉石，标格洒落心清廉。优閒惟许一人独，荣进却让诸郎兼。鸠形刻杖圆类铁，鹤翎制氅轻于缣。世上功名久无梦，但遇佳境频留淹。追随老鹿最驯扰，见者疑是白玉蟾。风杉雪桧阴蔽日，满袖翠湿晴岚沾。笑渠营营行路子，赤脚抗走徒趋炎。岁周花甲值初度，画手戏取宣毫拈。逡巡忽见寿者相，惊骇贺客争观瞻。椿龄桂算各三百，不须更问君平占。看教弱水十回浅，海屋方把筹重添。
和友人韵
作者：李昌祺
朝代：明

山暗云霾树，潮生水到门。野航乘一苇，村酿醉孤尊。夜火燃松节，晨餐煮芋根。自谙栖遁志，富贵不须论。荷衣兰作佩，药槛席为门。淡泊幽情远，真淳古道尊。花飘仁在核，叶落液归根。消息盈虚理，当从达者论。地险过牛渚，林幽类鹿门。恋兹耕钓乐，忘却缙绅尊。扫石安茶灶，携书坐竹根。衰荣相倚伏，天道妙难论。
和友人韵·其一
作者：李昌祺
朝代：明

山暗云霾树，潮生水到门。野航乘一苇，村酿醉孤尊。夜火燃松节，晨餐煮芋根。自谙栖遁志，富贵不须论。
和友人韵·其三
作者：李昌祺
朝代：明

地险过牛渚，林幽类鹿门。恋兹耕钓乐，忘却缙绅尊。扫石安茶灶，携书坐竹根。衰荣相倚伏，天道妙难论。
和友人韵·其二
作者：李昌祺
朝代：明

荷衣兰作佩，药槛席为门。淡泊幽情远，真淳古道尊。花飘仁在核，叶落液归根。消息盈虚理，当从达者论。
和秋景韵二十首 其一 秋风
作者：李昌祺
朝代：明

刁骚淅飒骤添凉，催得朝西绿橘黄。萍藻约开浑有力，芙蓉吹绽竟无香。未飘吴苑枫千树，先陨隋堤柳数行。送得渔舟湖面去，钓丝撩乱飏波光。
和秋景韵二十首 其七 秋声
作者：李昌祺
朝代：明

只讶潮音海上来，那知风雨在高槐。号呼奋发悲兼怒，曲调低昂去复回。岂待胡笳清泪落，宁须画角壮心摧。北窗况有翛翛竹，一夜听残白发催。
和秋景韵二十首 其三 秋云
作者：李昌祺
朝代：明

才逐商飙湿客襟，又过萧寺护松阴。清江乱渡低连水，红树轻笼懒作霖。扫叶僧惊迷去路，倚楼人讶失遥岑。晚来忽起长天外，顷刻浓遮日影沈。
和秋景韵二十首 其九 秋气
作者：李昌祺
朝代：明

蘋末风来拂树林，砭人肌骨冷森森。银釭向夜侵灯影，玉塞连朝结野阴。纨扇凄凉先入匣，琵琶哀怨漫沾襟。何须慷慨悲摇落，呼酒香橙树下斟。
和秋景韵二十首 其二 秋天
作者：李昌祺
朝代：明

玉宇寥寥覆八垠，琉璃滑处不生尘。一痕新月梳浮黛，五色晴霞绣展茵。灵鹊有桥横碧落，仙槎无路泛青旻。夜深浓露多如雨，洗出银河一派新。
和秋景韵二十首 其二十 秋雁
作者：李昌祺
朝代：明

几阵参差度驿楼，嗈嗈肃肃下沧洲。凉波挽共鸳鸯浴，烟渚晴随鹄鹭游。远去解传边使信，冥飞恐堕弋人谋。蓼花菰米潇湘岸，饱食何妨伴野鸥。
和秋景韵二十首 其五 秋峰
作者：李昌祺
朝代：明

黛髻螺鬟耸晚凉，层巅暑退似经霜。金梯近倚丹霞影，玉洞长含紫雾香。解夏林僧归寺早，趁晴樵叟入山忙。松巢拟结高高顶，静阅人间海与桑。
和秋景韵二十首 其八 秋色
作者：李昌祺
朝代：明

寒鸦候雁满晴川，点缀郊原罨画天。老叶著霜浑似染，残荷出水不成钱。累累橘柚斜阳里，袅袅芙蓉浅渚边。门外晚晴诗景富，吴歌一曲采菱船。
和秋景韵二十首 其六 秋意
作者：李昌祺
朝代：明

庚金应候雨收初，一叶飘飘坠井梧。苧服不宜临水坐，藤床已爱背风铺。衰容未入溪头柳，爽气偏凝石眼蒲。颇觉今朝非昨日，炎凉何苦自相驱。
和秋景韵二十首 其十 秋怀
作者：李昌祺
朝代：明

自怜诗酒半生耽，痛饮狂吟老尚堪。知己更谁如鲍叔，怀人惟我似羊昙。菱花羞向灯前照，菊蕊慵将客里簪。强欲登高望丘垄，白云迢递隔天南。
和秋景韵二十首 其十一 秋波
作者：李昌祺
朝代：明

茫茫淼淼渡无舟，远浸烟莎没尽头。绿苇丛边拳一鹭，白蘋花外戏双鸥。斜阳晒翅鸬鹚饱，新涨漫天舴艋浮。渔父不知鱼不食，尚乘凉月坐垂钩。
和秋景韵二十首 其十七 秋凉
作者：李昌祺
朝代：明

气候萧条渐欲霜，家家整顿夹衣裳。鹰争刷翮超云海，鸟怯浮波立石梁。浓露一宵催茉莉，长风几日悴桄榔。吴侬只忆江南好，紫蟹初肥白酒香。
和秋景韵二十首 其十三 秋阴
作者：李昌祺
朝代：明

拂地连天障翠微，吹开浑不怕风威。梧桐失影空金井，萸菊笼香艳绮闱。清昼每疑凉雨至，长时只讶湿云飞。自从过却重阳节，少见曈曈日色辉。
和秋景韵二十首 其十九 秋信
作者：李昌祺
朝代：明

梧桐新月照空床，纨扇西风泪数行。好梦只随钟共断，閒愁偏与夜争长。最怜牛女同今夕，却恨参商各异方。薄命盻盻并小小，料应不似我凄凉。
和秋景韵二十首 其十二 秋思
作者：李昌祺
朝代：明

双蛾长蹙怨离居，不见银笺寄到书。清泪清愁孤枕上，残钟残梦五更初。已无佳句题红叶，谩有馀香在绣袽。怕近黄昏听络纬，更堪双杵动村墟。
和秋景韵二十首 其十五 秋晴
作者：李昌祺
朝代：明

九月江湖潦水清，木绵花吐雪争明。寒来处处催砧响，社酒村村沸鼓声。禾黍郊原肥雉兔，菰蒲洲渚聚鸥鶄。遥天似镜无纤翳，只有联翩雁影横。
和秋景韵二十首 其十八 秋蝉
作者：李昌祺
朝代：明

山蜩浑未觉凉生，犹韵金风咽复鸣。总为螳螂能爱惜，却教蟋蟀让凄清。难谐赵瑟秦筝调，惯和樵歌牧笛声。按尽宫商黄叶里，那能不遣客心惊。
和秋景韵二十首 其十六 秋月
作者：李昌祺
朝代：明

白波浮出碧波晴，上到天心觉倍明。香雾云鬟人捣练，凉风露榭客调笙。刘琨塞外凭栏啸，张渭湖中载酒行。曾是广寒攀桂手，龙钟犹想赋登瀛。
和秋景韵二十首 其十四 秋雨
作者：李昌祺
朝代：明

滴沥空阶不断鸣，淋漓彻夜到天明。残荷只送萧萧韵，落木仍兼飒飒声。竹榻寒惊僧梦醒，松窗凉助客吟清。杜陵屋漏无乾处，喜见晨霜早放晴。
和秋景韵二十首 其四 秋光
作者：李昌祺
朝代：明

离离霜树叶初乾，野色川容总带寒。猎马竞嘶腾逸足，鞲鹰快奋展修翰。黄芦洲外斜阳渡，红蓼湾头乱石滩。极目园林萧瑟甚，桂花飘尽菊花残。
和秋景韵二十首·秋风
作者：李昌祺
朝代：明

刁骚淅飒骤添凉，催得朝西绿橘黄。萍藻约开浑有力，芙蓉吹绽竟无香。未飘吴苑枫千树，先陨隋堤柳数行。送得渔舟湖面去，钓丝撩乱飏波光。玉宇寥寥覆八垠，琉璃滑处不生尘。一痕新月梳浮黛，五色晴霞绣展茵。灵鹊有桥横碧落，仙槎无路泛青旻。夜深浓露多如雨，洗出银河一派新。才逐商飙湿客襟，又过萧寺护松阴。清江乱渡低连水，红树轻笼懒作霖。扫叶僧惊迷去路，倚楼人讶失遥岑。晚来忽起长天外，顷刻浓遮日影沈。离离霜树叶初乾，野色川容总带寒。猎马竞嘶腾逸足，鞲鹰快奋展修翰。黄芦洲外斜阳渡，红蓼湾头乱石滩。极目园林萧瑟甚，桂花飘尽菊花残。黛髻螺鬟耸晚凉，层巅暑退似经霜。金梯近倚丹霞影，玉洞长含紫雾香。解夏林僧归寺早，趁晴樵叟入山忙。松巢拟结高高顶，静阅人间海与桑。庚金应候雨收初，一叶飘飘坠井梧。苧服不宜临水坐，藤床已爱背风铺。衰容未入溪头柳，爽气偏凝石眼蒲。颇觉今朝非昨日，炎凉何苦自相驱。只讶潮音海上来，那知风雨在高槐。号呼奋发悲兼怒，曲调低昂去复回。岂待胡笳清泪落，宁须画角壮心摧。北窗况有翛翛竹，一夜听残白发催。寒鸦候雁满晴川，点缀郊原罨画天。老叶著霜浑似染，残荷出水不成钱。累累橘柚斜阳里，袅袅芙蓉浅渚边。门外晚晴诗景富，吴歌一曲采菱船。蘋末风来拂树林，砭人肌骨冷森森。银釭向夜侵灯影，玉塞连朝结野阴。纨扇凄凉先入匣，琵琶哀怨漫沾襟。何须慷慨悲摇落，呼酒香橙树下斟。自怜诗酒半生耽，痛饮狂吟老尚堪。知己更谁如鲍叔，怀人惟我似羊昙。菱花羞向灯前照，菊蕊慵将客里簪。强欲登高望丘垄，白云迢递隔天南。茫茫淼淼渡无舟，远浸烟莎没尽头。绿苇丛边拳一鹭，白蘋花外戏双鸥。斜阳晒翅鸬鹚饱，新涨漫天舴艋浮。渔父不知鱼不食，尚乘凉月坐垂钩。双蛾长蹙怨离居，不见银笺寄到书。清泪清愁孤枕上，残钟残梦五更初。已无佳句题红叶，谩有馀香在绣袽。怕近黄昏听络纬，更堪双杵动村墟。拂地连天障翠微，吹开浑不怕风威。梧桐失影空金井，萸菊笼香艳绮闱。清昼每疑凉雨至，长时只讶湿云飞。自从过却重阳节，少见曈曈日色辉。滴沥空阶不断鸣，淋漓彻夜到天明。残荷只送萧萧韵，落木仍兼飒飒声。竹榻寒惊僧梦醒，松窗凉助客吟清。杜陵屋漏无乾处，喜见晨霜早放晴。九月江湖潦水清，木绵花吐雪争明。寒来处处催砧响，社酒村村沸鼓声。禾黍郊原肥雉兔，菰蒲洲渚聚鸥鶄。遥天似镜无纤翳，只有联翩雁影横。白波浮出碧波晴，上到天心觉倍明。香雾云鬟人捣练，凉风露榭客调笙。刘琨塞外凭栏啸，张渭湖中载酒行。曾是广寒攀桂手，龙钟犹想赋登瀛。气候萧条渐欲霜，家家整顿夹衣裳。鹰争刷翮超云海，鸟怯浮波立石梁。浓露一宵催茉莉，长风几日悴桄榔。吴侬只忆江南好，紫蟹初肥白酒香。山蜩浑未觉凉生，犹韵金风咽复鸣。总为螳螂能爱惜，却教蟋蟀让凄清。难谐赵瑟秦筝调，惯和樵歌牧笛声。按尽宫商黄叶里，那能不遣客心惊。梧桐新月照空床，纨扇西风泪数行。好梦只随钟共断，閒愁偏与夜争长。最怜牛女同今夕，却恨参商各异方。薄命盻盻并小小，料应不似我凄凉。几阵参差度驿楼，嗈嗈肃肃下沧洲。凉波挽共鸳鸯浴，烟渚晴随鹄鹭游。远去解传边使信，冥飞恐堕弋人谋。蓼花菰米潇湘岸，饱食何妨伴野鸥。
咏小室前孤树
作者：李昌祺
朝代：明

高枝已出墙，新叶方舒翠。赖尔豁忧怀，朝朝坐相对。
咏灯花
作者：李昌祺
朝代：明

羞向明开向暗开，芳丛暖燄照银台。须臾烂漫都成蕊，顷刻凋零半是煤。绣幌不愁疏雨至，纱窗只怕猛风来。歌阑舞罢人归寝，一寸丹心未肯灰。
咏蝶
作者：李昌祺
朝代：明

栩栩戏晴光，留连媚露香。舞随花片白，栖共柳丝黄。树杪莺捎急，帘间扇朴忙。南园芳草地，撩乱逐蜂狂。
哀萧教授引之
作者：李昌祺
朝代：明

衔哀读铭诔，悲泪若河悬。念我同门友，于今在九泉。契阔虽云远，情好乃逾坚。都门送别时，何意遽长捐。达宦每在晚，朝露竟溘先。一夕成长往，二胤仍各天。枯骼委烈焰，馀烬藏墓田。人生孰无死，礼葬固所贤。等为归腐朽，终当随化迁。所以旷达士，形骸岂复怜。佳名苟不没，讵必分乌鸢。
哭子
作者：李昌祺
朝代：明

余龄及中岁，有子生六年。疾痛母心惴，寒饥我怀煎。鞠育爱虽切，薰陶教宜先。数日近方解，诵诗未能全。赋龄亦何短，夭阏辄弃捐。触目恨山积，沾衣泪河悬。世泽惧斯斩，书香赖谁传。嗣续人所重，念之增惕然。修已安义命，昊穹谅无偏。明丧笑商鄙，情钟惭衍贤。螟蛉信么么，在物亦堪怜。
喜张进士叔豫见宿旅舍
作者：李昌祺
朝代：明

穷巷寂无邻，青灯共故人。远声霜下磬，孤影客边身。露冷蛩相吊，庭寒月自亲。殷勤一瓢酒，更与话酸辛。
喜钱进士习礼除翰林检讨赋此寄之
作者：李昌祺
朝代：明

清才玉署正相宜，锦字华椷慰所思。霄汉几回劳梦想，酒杯何许共襟期。小窗残烛怀人夜，斜月疏钟听漏时。知在词垣吟更好，便鸿莫遣寄来迟。
喜陈七表弟至
作者：李昌祺
朝代：明

客舍萧条忘却官，愁颜暂解强为欢。相逢尚忆儿时事，乍见浑疑梦里看。故国有田供岁计，他乡无絮耐冬寒。明朝又作天涯别，且对青灯共夜阑。
四月二十七日拜广西之除赋此志喜
作者：李昌祺
朝代：明

紫殿沈沈禁漏稀，金铺齐启掖垣扉。已知侧席求贤俊，讵料抡才到贱微。选榜乍题香墨湿，朝官初退软尘飞。南藩此去中州远，敢惮驱驰驷牡騑。
四月八日寓陕州僧舍
作者：李昌祺
朝代：明

白杨新叶嫩萧萧，野寺春归更寂寥。晓殿敲钟僧俗佛，鹘崙柏子满炉烧。
四月十八日鹤驾再幸钟山余与大理寺丞邹公师颜户部郎中林公和杨公端员外郎张公宾旸石公坚联骑从小径行憩松阴候驾有作
作者：李昌祺
朝代：明

万亩松阴一径开，象王此地有楼台。春残好树惊花尽，风度和銮识驾来。香篆半销僧定久，钟声欲断鹤飞回。空门景物多清赏，未解朝衣愧不才。
复职再至南官旧署
作者：李昌祺
朝代：明

三年流落别南宫，旧事新来总不同。清世未容辞组绶，病身宁想到方蓬。趋朝又注金门籍，待漏初闻紫禁钟。自幸为郎叨载笔，却怜执戟汉扬雄。
夏末偶寻洞惠道院
作者：李昌祺
朝代：明

晓起凉月淡，絺衣坐肩舆。洒然尘虑豁，遂即道者庐。萧条殿廊存，亭轩化荒墟。山门憩樵农，藓砌鹿豕趍。霤倾有堕瓦，树伐无遗株。仙家尚消沉，况乃俗士居。蓬莱屡清浅，此事谅弗虚。吾闻至人言，一气运化枢。莫窥机缄微，孰外定数拘。通由饥亡命，载以贿丧躯。荣华岂久在，役智悲群愚。
夜坐彭赞礼竹坞二首
作者：李昌祺
朝代：明

独坐依修竹，秋声近户多。疏钟清紫禁，凉露湿银河。野饭思薇蕨，儒衣想芟荷。小山招隐意，丛桂有遗歌。静夜凉风动，林疏宿鸟惊。玉绳低万户，银汉转三更。露重絺衣薄，香浮茗碗清。班姬纨扇曲，此际最关情。
夜坐彭赞礼竹坞二首·其一
作者：李昌祺
朝代：明

独坐依修竹，秋声近户多。疏钟清紫禁，凉露湿银河。野饭思薇蕨，儒衣想芟荷。小山招隐意，丛桂有遗歌。
夜坐彭赞礼竹坞二首·其二
作者：李昌祺
朝代：明

静夜凉风动，林疏宿鸟惊。玉绳低万户，银汉转三更。露重絺衣薄，香浮茗碗清。班姬纨扇曲，此际最关情。
夜趋尉氏县倦憩新仓铺
作者：李昌祺
朝代：明

肩舆顿撼似乘车，暂憩邮亭息病躯。清露清风三伏末，残星残月五更初。农家圃废蓬科密，野店灯明苇箔疏。纵是黄埃兼赫日，尪羸何敢惮驰驱。
大祀雪霁之作次周编修韵二首
作者：李昌祺
朝代：明

羽林千骑拥旌旄，六出飞花点绣袍。玄武旂翻香雾暖，苍龙阙倚卿云高。蓬莱御气浮春树，泰畤祠光绚露桃。天陛两曾分祼献，独惭无颂拟王褒。月冷瑶阶烛影微，炉烟遥傍侍臣衣。钟山政对斋宫近，瑞雪先迎御辇飞。环佩声来天步近，衣冠身到泰坛稀。何人屡得陪宣室，贾谊承恩在禁闱。
大祀雪霁之作次周编修韵二首·其一
作者：李昌祺
朝代：明

羽林千骑拥旌旄，六出飞花点绣袍。玄武旂翻香雾暖，苍龙阙倚卿云高。蓬莱御气浮春树，泰畤祠光绚露桃。天陛两曾分祼献，独惭无颂拟王褒。
大祀雪霁之作次周编修韵二首·其二
作者：李昌祺
朝代：明

月冷瑶阶烛影微，炉烟遥傍侍臣衣。钟山政对斋宫近，瑞雪先迎御辇飞。环佩声来天步近，衣冠身到泰坛稀。何人屡得陪宣室，贾谊承恩在禁闱。
天仙子 其一 题赵仲穆图
作者：李昌祺
朝代：明

忆昔维舟湘水曲。露浥芳蕤飘远馥。褰裳徐步踏晴沙，东一簇。西一簇。尽日徘徊看不足。叹息光阴如转毂。老去观图揩病目。花绝俗。叶绝俗。想像王孙清似玉。
天仙子 其二 题赵仲穆图
作者：李昌祺
朝代：明

公子才华偏蕴藉。九畹春光生笔下。幻成花叶恰如真，他看罢。咱看罢。不信根苗原是画。醉眼摩挲惊复讶。端的人能移造化。风不谢。雨不谢。一任卷将堂上挂。
天仙子·题赵仲穆图
作者：李昌祺
朝代：明

忆昔维舟湘水曲。露浥芳蕤飘远馥。褰裳徐步踏晴沙，东一簇。西一簇。尽日徘徊看不足。叹息光阴如转毂。老去观图揩病目。花绝俗。叶绝俗。想像王孙清似玉。公子才华偏蕴藉。九畹春光生笔下。幻成花叶恰如真，他看罢。咱看罢。不信根苗原是画。醉眼摩挲惊复讶。端的人能移造化。风不谢。雨不谢。一任卷将堂上挂。
天净沙
作者：李昌祺
朝代：明

药灶时烧榾柮。松庖日馔伊蒲。宁用雕盘镂俎。天寒岁暮。村村风雪黄芦。枯松倒挂悬崖。寒梅正对空斋。惯见山光水色。不求身外。黄金任筑高台。
天净沙·其一
作者：李昌祺
朝代：明

药灶时烧榾柮。松庖日馔伊蒲。宁用雕盘镂俎。天寒岁暮。村村风雪黄芦。
天净沙·其二
作者：李昌祺
朝代：明

枯松倒挂悬崖。寒梅正对空斋。惯见山光水色。不求身外。黄金任筑高台。
太庙孟秋时享同陆员外斋宿
作者：李昌祺
朝代：明

槐露滴新秋，斋房夜色幽。罢琴期月上，捲幔见星流。池冷菰蒲静，窗寒竹树稠。清宵容易尽，香茗且淹留。
太庙腊享同吏部王郎中吏部丁员外刑部萧员外陪祀有作
作者：李昌祺
朝代：明

宝砌瑶阶积雪稀，齐开金锁敞朱扉。五云光里来华盖，万乐声中拜衮衣。凤辇乍移清庙阖，龙旂轻拂上林飞。礼成冠佩参差出，佳气祥烟绕禁闱。
孙处士挽诗
作者：李昌祺
朝代：明

弹冠不遣世相知，明月清风每自怡。山水半生资雅趣，江湖几度滞归期。白云长伴苏门啸，宿草空馀薤露悲。何限丘园栖遁者，谁人身后有铭碑。
孝陵春日陪祀二首 其一 鹤驾乘春谒寝园日华浮动
作者：李昌祺
朝代：明

黄鹤翩翩不可招，玉棺夜堕葬王乔。已知妙行书仙籍，又见褒封下圣朝。俗眼谩挥蒿里泪，清风闲却竹宫箫。真人道业凭谁传，虎观銮坡尽久要。
孝陵春日陪祀二首 其二 送人之淮安税使
作者：李昌祺
朝代：明

花雨消尘草色新，金川门外是通津。江云片片低连水，樯燕飞飞近掠人。画烛牙筹官舍夕，绿蒲翠柳郡城春。悬知公退多幽赏，淮水淮山赋咏频。
孝陵春日陪祀二首·鹤驾乘春谒寝园日华浮动
作者：李昌祺
朝代：明

黄鹤翩翩不可招，玉棺夜堕葬王乔。已知妙行书仙籍，又见褒封下圣朝。俗眼谩挥蒿里泪，清风闲却竹宫箫。真人道业凭谁传，虎观銮坡尽久要。花雨消尘草色新，金川门外是通津。江云片片低连水，樯燕飞飞近掠人。画烛牙筹官舍夕，绿蒲翠柳郡城春。悬知公退多幽赏，淮水淮山赋咏频。
孝陵秋日陪祀柬彭赞礼永年
作者：李昌祺
朝代：明

钟山欲晓色苍苍，小辇轻舆出建章。苑鹿不惊仙仗过，潭龙故喷御泉香。重城隐雾留残月，高树含风送早凉。惟有祠官最清贵，时来导驾沐恩光。
宋处士挽诗
作者：李昌祺
朝代：明

漫浪江湖酒与诗，玉箫明月好襟期。老逢昭代承平日，生在元朝丧乱时。健翮不随黄鹄举，闲心惟有白鸥知。全归地下如公少，迢递南州重我思。
官舍
作者：李昌祺
朝代：明

门巷少人来，闲阶长绿苔。石榴三五树，树树手亲栽。
宜阳山中
作者：李昌祺
朝代：明

绿阴重叠鸟间关，野枣花香宿雨残。天遣浮云都捲尽，教人一路看青山。
客夜闻砧
作者：李昌祺
朝代：明

荒草萧萧郭隗台，清砧明月两堪哀。千愁百感多如雨，今夜灯前一并来。
客夜闻雨
作者：李昌祺
朝代：明

萧萧飒飒五更头，滴碎寒声落瓦沟。纵是客怀宽似海，也应难著许多愁。
宣德堂前种桃二株戏作
作者：李昌祺
朝代：明

绯桃两树远移来，亲向阶前著意栽。自是不如棠蔽芾，谩留春色艳亭台。
容膝轩
作者：李昌祺
朝代：明

一室廑如斗，堆床置琴书。耕读得闲暇，危坐心自娱。天光在瓮牖，席门挂绳枢。已忘朝市荣，聊依野人居。环堵本隘陋，于我信有馀。陶然俯仰间，八荒在庭除。岂但一榻外，六合真吾庐。即此自宽裕，广厦空渠渠。
宿兴国寺
作者：李昌祺
朝代：明

人静钟初断，肩舆到寺门。风檐寒犬吠，露井候虫喧。弱蔓低垂树，枯蓬密覆垣。蒲团分半席，暂憩给孤园。
宿废普济寺
作者：李昌祺
朝代：明

青山行欲尽，深树见僧房。云气千峰暝，秋声一院凉。长藤悬破衲，脱叶覆空廊。龙象黄金地，萧萧蔓草长。
宿正觉寺僧房
作者：李昌祺
朝代：明

露鹤寒猿永夜清，山僧入定泯群情。幽人独向阶前坐，为惜千峰好月明。
宿汝南田舍
作者：李昌祺
朝代：明

荒原漠漠一茅茨，野老相迎半白髭。道上尘埃埋马足，檐间窗牖翳蛛丝。平坡莫辨袁安冢，老树空传李愬祠。极目黄蒿兼白苇，令人慷慨起遐思。
宿泌阳县田舍
作者：李昌祺
朝代：明

民家深树里，下马点灯时。风雨关门早，衣裳拜客迟。艰难逢歉岁，逼迫后租期。说到伤心处，潸然泪满颐。
宿端壁寺
作者：李昌祺
朝代：明

遗构象王宫，荒凉小邑东。一灯秋殿闭，孤榻夜窗空。饥啮床头鼠，愁吟砌下蛩。萧萧黄叶坠，庭树颤西风。
宿舞阳开元寺
作者：李昌祺
朝代：明

驱车巡郡邑，夜夜宿僧房。窗掩芭焦雨，钟敲薜荔霜。一灯千虑集，孤枕五更长。无补惟宜退，先茔有草堂。
宿襟山寺
作者：李昌祺
朝代：明

竹树阴阴覆化城，白莲池水照人清。明朝又向红尘去，辜负垂杨百啭莺。
宿金乡铺
作者：李昌祺
朝代：明

寂寞邮亭户半扃，茅茨破处见疏星。四无邻舍舆台睡，露自成霜水自冰。
寄刑部李主事时勉周主事恂如
作者：李昌祺
朝代：明

二妙翩翩最好辞，拜官同在白云司。一身多难凭谁问，三载离群独尔思。紫陌香尘联辔处，绛纱银烛候朝时。才名独数枚皋盛，肯把新题寄所知。
寄刘三髦五首
作者：李昌祺
朝代：明

刘子穷经处，柴门野水滨。俗人那可到，往哲自相亲。道在宁论命，家空不叹贫。幽栖如可遂，迟子结南邻。吾爱刘公子，浑如汉士风。古心真自得，高操更谁同。绿水溪边舫，朱弦膝上桐。我惭簪组累，不得远相从。濯足清潭里，移家碧涧边。非关傲轩冕，自是爱林泉。野鹤閒同往，溪云静与还。东山谢安石，何日起高眠。才俊青云早，嗟君独出迟。宁甘身未达，不与世相知。霜月邻僧磬，凉风野客棋。怀人在天末，无地写幽思。剡书多日下，犹卧碧山隈。只叹相如病，空淹贾谊才。窗虚云自宿，门掩鹤初回。好在禾川上，应愁驿骑催。
寄刘三髦五首·其一
作者：李昌祺
朝代：明

刘子穷经处，柴门野水滨。俗人那可到，往哲自相亲。道在宁论命，家空不叹贫。幽栖如可遂，迟子结南邻。
寄刘三髦五首·其三
作者：李昌祺
朝代：明

濯足清潭里，移家碧涧边。非关傲轩冕，自是爱林泉。野鹤閒同往，溪云静与还。东山谢安石，何日起高眠。
寄刘三髦五首·其二
作者：李昌祺
朝代：明

吾爱刘公子，浑如汉士风。古心真自得，高操更谁同。绿水溪边舫，朱弦膝上桐。我惭簪组累，不得远相从。
寄刘三髦五首·其五
作者：李昌祺
朝代：明

剡书多日下，犹卧碧山隈。只叹相如病，空淹贾谊才。窗虚云自宿，门掩鹤初回。好在禾川上，应愁驿骑催。
寄刘三髦五首·其四
作者：李昌祺
朝代：明

才俊青云早，嗟君独出迟。宁甘身未达，不与世相知。霜月邻僧磬，凉风野客棋。怀人在天末，无地写幽思。
寄刘孟熙隐者
作者：李昌祺
朝代：明

嵓壑幽栖者，閒情老不衰。露葵缘客折，晚稻约僧炊。苔径林风扫，松窗岭月窥。诗名兼逸兴，湖海万人推。
寄刘贡士孟恂二首
作者：李昌祺
朝代：明

河桥雨过柳条新，野岸冰消草色匀。几处秦楼春自好，一瓢颜巷客长贫。流年不用悲明镜，高谊惟应愧故人。翘首石潭潭上路，东风那得有车尘。竹屋无人静掩扉，病身坐爱暖风微。悠扬瓮底醯鸡舞，撩乱窗间野马飞。家在江南田地少，年来海内友朋稀。登山临水情何极，惆怅高怀与愿违。
寄刘贡士孟恂二首·其一
作者：李昌祺
朝代：明

河桥雨过柳条新，野岸冰消草色匀。几处秦楼春自好，一瓢颜巷客长贫。流年不用悲明镜，高谊惟应愧故人。翘首石潭潭上路，东风那得有车尘。
寄刘贡士孟恂二首·其二
作者：李昌祺
朝代：明

竹屋无人静掩扉，病身坐爱暖风微。悠扬瓮底醯鸡舞，撩乱窗间野马飞。家在江南田地少，年来海内友朋稀。登山临水情何极，惆怅高怀与愿违。
寄南昌沈大尹
作者：李昌祺
朝代：明

杖屦归田日，山林养病时。缶无陶令粟，笈有杜陵诗。蒲柳身空老，松筠性不移。何由重会面，相与话襟期。终日惟枯坐，衡门掩薜萝。自缘知己少，谩道识人多。往事心徒赤，浮生鬓已皤。久思餐杞菊，作赋续东坡。昔出别乡亲，今还少四邻。天留双眼在，人笑一身贫。勇退惭先哲，相知感故人。平生坚白意，未肯涅缁尘。
寄南昌沈大尹·其一
作者：李昌祺
朝代：明

杖屦归田日，山林养病时。缶无陶令粟，笈有杜陵诗。蒲柳身空老，松筠性不移。何由重会面，相与话襟期。
寄南昌沈大尹·其三
作者：李昌祺
朝代：明

昔出别乡亲，今还少四邻。天留双眼在，人笑一身贫。勇退惭先哲，相知感故人。平生坚白意，未肯涅缁尘。
寄南昌沈大尹·其二
作者：李昌祺
朝代：明

终日惟枯坐，衡门掩薜萝。自缘知己少，谩道识人多。往事心徒赤，浮生鬓已皤。久思餐杞菊，作赋续东坡。
寄同安张忍庵通守
作者：李昌祺
朝代：明

东风催雨过淮淝，万户千门曙色微。渐老只愁朋旧少，逢春不放酒杯稀。长江绕郡商帆集，远火沿山猎骑归。惟有忍庵窗外雪，比君高操更清辉。
寄同寅周布政
作者：李昌祺
朝代：明

名藩共说广西东，比却中州势更雄。署列三司尊省宪，疆连五筦壮提封。承流宣化空惭我，易俗移风政赖公。无限相思山水隔，几时冠盖可相从。
寄同年曾学士子棨
作者：李昌祺
朝代：明

青春载酒立鳌峰，两扈宸游看会同。日暖云旂翻白？，月寒天阙倚苍龙。闲庭幽草芊绵绿，别苑飞花淡荡红。侍从词臣多似雨，长卿作赋独能工。
寄同年曾学士子棨
作者：李昌祺
朝代：明
体裁：七言律诗

青春载酒立鳌峰，两扈宸游看会同。日暖云旂翻白�，月寒天阙倚苍龙。闲庭幽草芊绵绿，别苑飞花淡荡红。侍从词臣多似雨，长卿作赋独能工。
寄定岩戒上人
作者：李昌祺
朝代：明

钟山老禅精律戒，少小为僧今老大。菩提非树镜非台，比却卢能更超迈。诸缘泯绝七情空，万念消磨一性融。涧水原同清净想，陇云浑似去来踪。自言真能忘色相，坏帛纫衣枯竹杖。飘如海鹤轻如萍，遍游五岳稀定向。片月翛然物外怀，行藏不许世人猜。布金应随长者园，持钵或赴龙宫斋。知师无求复无着，眼前衲子那可学。浮生若未断六根，幻躯岂得挥五浊。我时虽见宰官身，意马心猿久已驯。拟拨懒残煨芋火，蒲团分座话声尘。
寄彭修撰李吉士二同年
作者：李昌祺
朝代：明

千里迢迢隔两都，雁归不寄半行书。只缘久别交情薄，自是长贫行辈疏。细雨落花朝退后，游丝飞絮燕来初。故人寂寞芸窗里，迟尔封缄慰索居。
寄曾学士子棨
作者：李昌祺
朝代：明

白门离别已三秋，閒对停云忆唱酬。心共星辰常北拱，梦随江水亦东流。千门晓色春初动，万瓦寒光雪未收。独有龙头金榜客，解将词赋扈宸游。
寄石潭刘先生并李鍊师
作者：李昌祺
朝代：明

偶因衰病返丘园，白首依然混俗氛。宁复嬉游来胜境，徒令梦寐想清芬。秋山秀色终年对，天路空歌每夜闻。宴坐万松苍雪里，不知尘世有嚣喧。久不班荆话夙心，远劳封茗寄云林。殷勤谏议情偏厚，憔悴文园渴正深。十载乡音怜断绝，几人交谊笃升沈。看云倍切怀君意，离恨悠悠可自禁。相乡朋旧总英贤，久乏鳞鸿寄尺笺。令子俱为天上客，阿翁都作酒中仙。坚持苦节共先训，顺受微疴了宿缘。社栎任他松柏笑，支离却得保馀年。
寄石潭刘先生并李鍊师·其一
作者：李昌祺
朝代：明

偶因衰病返丘园，白首依然混俗氛。宁复嬉游来胜境，徒令梦寐想清芬。秋山秀色终年对，天路空歌每夜闻。宴坐万松苍雪里，不知尘世有嚣喧。
寄石潭刘先生并李鍊师·其三
作者：李昌祺
朝代：明

相乡朋旧总英贤，久乏鳞鸿寄尺笺。令子俱为天上客，阿翁都作酒中仙。坚持苦节共先训，顺受微疴了宿缘。社栎任他松柏笑，支离却得保馀年。
寄石潭刘先生并李鍊师·其二
作者：李昌祺
朝代：明

久不班荆话夙心，远劳封茗寄云林。殷勤谏议情偏厚，憔悴文园渴正深。十载乡音怜断绝，几人交谊笃升沈。看云倍切怀君意，离恨悠悠可自禁。
寄胡学士光太二首
作者：李昌祺
朝代：明

蓟门五月似新秋，易水金台王气浮。行在星辰环帝座，故人霄汉扈宸游。林桑叶尽春蚕老，庭树条空夏果收。良会未期成阔别，几回飞梦到瀛洲。远别悠悠各一方，思君空有九回肠。掖垣梧竹秋生草，官舍琴尊暑退凉。白发庭闱频积念，青云故旧未相忘。滦京今夜云霄月，肯把清光照草堂。
寄胡学士光太二首·其一
作者：李昌祺
朝代：明

蓟门五月似新秋，易水金台王气浮。行在星辰环帝座，故人霄汉扈宸游。林桑叶尽春蚕老，庭树条空夏果收。良会未期成阔别，几回飞梦到瀛洲。
寄胡学士光太二首·其二
作者：李昌祺
朝代：明

远别悠悠各一方，思君空有九回肠。掖垣梧竹秋生草，官舍琴尊暑退凉。白发庭闱频积念，青云故旧未相忘。滦京今夜云霄月，肯把清光照草堂。
寄致政彭太常永年三首
作者：李昌祺
朝代：明

长避时人友鹤群，秦淮明月蒋山云。欣逢有道辞簪绂，赢得无家念子孙。湖海诗名今已著，烟霞癖性老仍存。忘年不是朋游少，知己惟应独有君。久住天丘号羽人，万株松柏一吟身。秋林扫叶安茶灶，雨径留苔当坐茵。仙境道心同寂静，诗情字体两清新。相从拟学还丹诀，尚恐缘应隔两尘。未解天韬解世缘，心情长寄海鸥边。松风石濑输孤听，梅月山窗忆共眠。未信留侯真辟谷，也知郭子托游仙。凭谁为起青牛老，共究希夷象帝先。
寄致政彭太常永年三首·其一
作者：李昌祺
朝代：明

长避时人友鹤群，秦淮明月蒋山云。欣逢有道辞簪绂，赢得无家念子孙。湖海诗名今已著，烟霞癖性老仍存。忘年不是朋游少，知己惟应独有君。
寄致政彭太常永年三首·其三
作者：李昌祺
朝代：明

未解天韬解世缘，心情长寄海鸥边。松风石濑输孤听，梅月山窗忆共眠。未信留侯真辟谷，也知郭子托游仙。凭谁为起青牛老，共究希夷象帝先。
寄致政彭太常永年三首·其二
作者：李昌祺
朝代：明

久住天丘号羽人，万株松柏一吟身。秋林扫叶安茶灶，雨径留苔当坐茵。仙境道心同寂静，诗情字体两清新。相从拟学还丹诀，尚恐缘应隔两尘。
寄萧教谕三首
作者：李昌祺
朝代：明

见说昆山县，孤城在水乡。汐潮通海近，云树接吴长。夏暑圩田熟，秋阴学舍凉。年年春色里，桃杏烂宫墙。县斋蒲苇里，鸥鹭与相亲。众水春环舍，孤峰晚对人。海鲜便久客，儒服称閒身。肯念同袍者，缄书莫厌频。身名俱未达，朋旧故应疏。多病惟高枕，何人慰索居。纵鳞思旷野，疲马倦长途。谁似儒官好，优游翰与觚。
寄萧教谕三首·其一
作者：李昌祺
朝代：明

见说昆山县，孤城在水乡。汐潮通海近，云树接吴长。夏暑圩田熟，秋阴学舍凉。年年春色里，桃杏烂宫墙。
寄萧教谕三首·其三
作者：李昌祺
朝代：明

身名俱未达，朋旧故应疏。多病惟高枕，何人慰索居。纵鳞思旷野，疲马倦长途。谁似儒官好，优游翰与觚。
寄萧教谕三首·其二
作者：李昌祺
朝代：明

县斋蒲苇里，鸥鹭与相亲。众水春环舍，孤峰晚对人。海鲜便久客，儒服称閒身。肯念同袍者，缄书莫厌频。
寄高道士
作者：李昌祺
朝代：明

髭须长黑鬓长青，椿比年龄鹤比形。爇尽名香朝碧落，坐穿孤榻鍊黄宁。松高却碍秋看月，草软偏宜夜礼星。难挹风标徒怅望，海天空阔雁冥冥。
寄龚廉使并虚谷佥宪
作者：李昌祺
朝代：明

秋鸿春燕各西东，回首天涯一病翁。晚岁悬车应愧我，明时揽辔最推公。才名未许张纲擅，清德惟期赵抃同。从此雪山知更重，群贤风裁两争雄。
富溪八景富
作者：李昌祺
朝代：明

溪八景，何瑰奇，王家住此知几时。自从开辟巧排列，每一出门皆见之。南山雨馀翠葱茜，黛髻烟鬟照人面。万斛凝岚结昼阴，千寻悬瀑垂晴练。西符耸拔如争雄，落日倒挂金盆红。参差树影互摇动，倏忽暝色深遮笼。澄潭浸月凉波瑩，恍似姮娥对妆镜。骊颔珠辉似可扪，鲛机杼响疑堪听。层巅怪石屹不欹，上有云气长相依。晨霞迎旭或为伴，晓雾飘空仍共飞。三峰五岭多佳态，松颤狂飙乍澎湃。旁礡氤氲毓俊才，鏦铮萧飒生灵籁。文江暖泛绿半篙，潜通墨沼添波涛。游鱼喜化金鳞鬣，浴鹭嫌缁雪羽毛。闲居已喜专幽处，况乃周遭皆雅趣。翰苑名公为著文，经筵大老能留句。先庐亦在折桂乡，白头未得还耕桑。题诗谩重季鹰感，鲈鲙秋风归兴长。灵师妙年慧且聪，秀眉绀顶冰雪容。僰山滇水历几重，禀法京刹春又冬。有大开士幻觉公，出世弘振临济宗。千□楚楚皆象龙，钳锤恶辣加磨砻。灵也上首才调丰，孤云野鹤少定踪。游方翩然西复东，笠裁笋皮鞋织棕。石头路滑莓苔封，三衣湿透秋露浓。行住坐卧伊谁同，笑携明月邀清风。宝坊到处多留踪，尊宿乍见惊罕逢。不发言句藏机锋，蓦地一喝双耳聋。恍若刮翳开昏矇，精进幢竖高崇崇。声闻顿悟性地融，安稳自在超凡庸。蒲团谩说禅定功，输尔根器僧中雄。我惭白发成衰慵，颇似示疾维摩翁。勤勤问讯劳过从，无座无饭文室空。逡巡告别还旧峰，聊为说偈明深衷，天涯目送南飞鸿。良工写幽景，运思颇不凡。高崖挂悬瀑，迥野生轻岚。林昏日欲坠，天暝云初覃。远岸少去舫，长途乏来骖。摩挲老眼着意看，彷佛还似湖湘南。忆曾之官屡经此，孤舟晚泊浯溪潭。叶凋老树曲偃蹇，泉触乱石森巉岩。众禽归飞宿且食，雄鸣雌应相喃喃。平沙钜迹虎新过，浅濑纤鳞鸥竞衔。荒村无人但猿鸟，古峤有树皆枫楠。空青冥濛翳岛屿，湿翠杳霭沾衣衫。谁藏一匣在绝壁，云是诸葛兵书函。雨催风撼只如故，欲堕未堕何由探。山川奇胜怪仍险，况我爱玩性所耽。低回但恨弗学画，辜负佳境心徒惭。每逢好事辄为说，恍若亲睹非虚谈。于今衰老返耕钓，鬅鬙两鬓霜毵毵。观图忽起旧游想，浩然清兴莫可缄。题诗卷轴坐叹息，中宵梦逐沧江帆。浩然先生生盛唐，锦心秀口冰肝肠。词追风雅谐宫商，清如环佩锵珩璜。幼邻摩诘相颉颃，子美太白参翱翔。私入禁署逢明皇，诵诗却诵南山章。忤意拂袖还襄阳，嬉游只在云水乡。闲身到处频徜徉，溪山晏岁梅吐香。跨蹇独出寻孤芳，六花乱落纷悠扬。老树翯翯虬龙骧，痴童前引冻欲僵。回顾似促归去忙，鹿门尚有十里强。先生驴背寒都忘，吟哦未觉天昏黄。开元治世文运昌，同时诸子皆俊良。惟公制作尤擅场，篇篇首首兴趣长。字字句句金玉相，明珠白璧争焜煌，千载不朽垂休光。紫髯别驾才气雄，好诗好画明且公。何人运思写动植，却使造化无全功。琅玕欹斜竹交翠，锦绮烂熳桃争红。联翩羽族竞来集，机忘意适雌兼雄。不闻清香哢啁唽，惟见细毳纷蒙茸。疾归奋翅斗轻快，闲宿敛翮俱从容。艳葩可折禽可笼，韶光都在图画中。飞鸣宿食总人力，荣悴开落非天工。方知世上有好手，笔端所至生春风。谛观此景似何处，高峰南北湖西东。买花载酒听啼鸟，老矣未得来相从。杨家矍铄双翁媪，平生快活无烦恼。中男颇解尽欢娱，拜跪膝边颜色好。开封百物价直低，寻常剩有豚与鸡。鲜鳞嫩菜好柿栗，贩来都聚隅头西。买归为具罗盘饤，药室香凝春昼静。满斟政喜瓮方深，迭劝岂愁瓶屡罄。况逢禾麦丰登年，饭炊稻米衣装绵。颐老惟知足嬉笑，安居但愿忘忧煎。随缘供养竭医赀，且乐清贫慎勿辞。不见巷南富豪子，祸罪贻亲异乡死。少日随飞龙，风云际良会。方今脩文治，父子功勋遂。惟说先君骁且雄，雁翎长刀角胎弓。单车直驱沙漠外，片帆径渡沧溟东。东征西讨无不预，肯令敌骑留遗踪。马鞍压雪耀金甲，羽箭流星贯敌胸。小河鏖战河流赤，将军身命那敢惜。一死博得千年名，象贤有儿承父职。皇家褒忠恩礼殊，貔貅坐拥专城居。将门出将传奕叶，此语由来诚匪虚。重圭叠组争照耀，韬钤更冀曾玄绍。闲暇投壶复雅歌，高情祭老堪同调。莫匣三尺剑，还磨丈二矛。将军壮气死不休，吾知燕颔当封侯。他时倘建凌烟阁，画像期公登上头。下邳壮节伊谁如，谈兵早读孙吴书。夜庐母冢辄流血，晓陷敌阵随捐躯。西江都帅誇贤子，为子为臣亦如此。承欢敌忾嗣前人，岂直相传袭金紫。大廷宠赠祖父功，明威昭勇官资崇。碑烦史笔制词美，诰锡奎章题字浓。怙恃九原嗟不作，想像音容空泪落。致养无由奉笋鲑，竭诚但愿倾葵藿。裨校同推智略深，亲恩国事两关心。吾知燕颔封侯相，汉代将军重见今。
富溪八景富 其七 赠某将军
作者：李昌祺
朝代：明

少日随飞龙，风云际良会。方今脩文治，父子功勋遂。惟说先君骁且雄，雁翎长刀角胎弓。单车直驱沙漠外，片帆径渡沧溟东。东征西讨无不预，肯令敌骑留遗踪。马鞍压雪耀金甲，羽箭流星贯敌胸。小河鏖战河流赤，将军身命那敢惜。一死博得千年名，象贤有儿承父职。皇家褒忠恩礼殊，貔貅坐拥专城居。将门出将传奕叶，此语由来诚匪虚。重圭叠组争照耀，韬钤更冀曾玄绍。闲暇投壶复雅歌，高情祭老堪同调。莫匣三尺剑，还磨丈二矛。将军壮气死不休，吾知燕颔当封侯。他时倘建凌烟阁，画像期公登上头。
富溪八景富 其三 题山水小景
作者：李昌祺
朝代：明

良工写幽景，运思颇不凡。高崖挂悬瀑，迥野生轻岚。林昏日欲坠，天暝云初覃。远岸少去舫，长途乏来骖。摩挲老眼着意看，彷佛还似湖湘南。忆曾之官屡经此，孤舟晚泊浯溪潭。叶凋老树曲偃蹇，泉触乱石森巉岩。众禽归飞宿且食，雄鸣雌应相喃喃。平沙钜迹虎新过，浅濑纤鳞鸥竞衔。荒村无人但猿鸟，古峤有树皆枫楠。空青冥濛翳岛屿，湿翠杳霭沾衣衫。谁藏一匣在绝壁，云是诸葛兵书函。雨催风撼只如故，欲堕未堕何由探。山川奇胜怪仍险，况我爱玩性所耽。低回但恨弗学画，辜负佳境心徒惭。每逢好事辄为说，恍若亲睹非虚谈。于今衰老返耕钓，鬅鬙两鬓霜毵毵。观图忽起旧游想，浩然清兴莫可缄。题诗卷轴坐叹息，中宵梦逐沧江帆。
富溪八景富 其二 题性灵空卷
作者：李昌祺
朝代：明

灵师妙年慧且聪，秀眉绀顶冰雪容。僰山滇水历几重，禀法京刹春又冬。有大开士幻觉公，出世弘振临济宗。千□楚楚皆象龙，钳锤恶辣加磨砻。灵也上首才调丰，孤云野鹤少定踪。游方翩然西复东，笠裁笋皮鞋织棕。石头路滑莓苔封，三衣湿透秋露浓。行住坐卧伊谁同，笑携明月邀清风。宝坊到处多留踪，尊宿乍见惊罕逢。不发言句藏机锋，蓦地一喝双耳聋。恍若刮翳开昏矇，精进幢竖高崇崇。声闻顿悟性地融，安稳自在超凡庸。蒲团谩说禅定功，输尔根器僧中雄。我惭白发成衰慵，颇似示疾维摩翁。勤勤问讯劳过从，无座无饭文室空。逡巡告别还旧峰，聊为说偈明深衷，天涯目送南飞鸿。
富溪八景富 其五 题贰守费翎毛图
作者：李昌祺
朝代：明

紫髯别驾才气雄，好诗好画明且公。何人运思写动植，却使造化无全功。琅玕欹斜竹交翠，锦绮烂熳桃争红。联翩羽族竞来集，机忘意适雌兼雄。不闻清香哢啁唽，惟见细毳纷蒙茸。疾归奋翅斗轻快，闲宿敛翮俱从容。艳葩可折禽可笼，韶光都在图画中。飞鸣宿食总人力，荣悴开落非天工。方知世上有好手，笔端所至生春风。谛观此景似何处，高峰南北湖西东。买花载酒听啼鸟，老矣未得来相从。
富溪八景富 其八 再赠
作者：李昌祺
朝代：明

下邳壮节伊谁如，谈兵早读孙吴书。夜庐母冢辄流血，晓陷敌阵随捐躯。西江都帅誇贤子，为子为臣亦如此。承欢敌忾嗣前人，岂直相传袭金紫。大廷宠赠祖父功，明威昭勇官资崇。碑烦史笔制词美，诰锡奎章题字浓。怙恃九原嗟不作，想像音容空泪落。致养无由奉笋鲑，竭诚但愿倾葵藿。裨校同推智略深，亲恩国事两关心。吾知燕颔封侯相，汉代将军重见今。
富溪八景富 其六 悦亲行
作者：李昌祺
朝代：明

杨家矍铄双翁媪，平生快活无烦恼。中男颇解尽欢娱，拜跪膝边颜色好。开封百物价直低，寻常剩有豚与鸡。鲜鳞嫩菜好柿栗，贩来都聚隅头西。买归为具罗盘饤，药室香凝春昼静。满斟政喜瓮方深，迭劝岂愁瓶屡罄。况逢禾麦丰登年，饭炊稻米衣装绵。颐老惟知足嬉笑，安居但愿忘忧煎。随缘供养竭医赀，且乐清贫慎勿辞。不见巷南富豪子，祸罪贻亲异乡死。
富溪八景富 其四 题孟浩然踏雪寻梅图
作者：李昌祺
朝代：明

浩然先生生盛唐，锦心秀口冰肝肠。词追风雅谐宫商，清如环佩锵珩璜。幼邻摩诘相颉颃，子美太白参翱翔。私入禁署逢明皇，诵诗却诵南山章。忤意拂袖还襄阳，嬉游只在云水乡。闲身到处频徜徉，溪山晏岁梅吐香。跨蹇独出寻孤芳，六花乱落纷悠扬。老树翯翯虬龙骧，痴童前引冻欲僵。回顾似促归去忙，鹿门尚有十里强。先生驴背寒都忘，吟哦未觉天昏黄。开元治世文运昌，同时诸子皆俊良。惟公制作尤擅场，篇篇首首兴趣长。字字句句金玉相，明珠白璧争焜煌，千载不朽垂休光。
富溪八景富·其一
作者：李昌祺
朝代：明

溪八景，何瑰奇，王家住此知几时。自从开辟巧排列，每一出门皆见之。南山雨馀翠葱茜，黛髻烟鬟照人面。万斛凝岚结昼阴，千寻悬瀑垂晴练。西符耸拔如争雄，落日倒挂金盆红。参差树影互摇动，倏忽暝色深遮笼。澄潭浸月凉波瑩，恍似姮娥对妆镜。骊颔珠辉似可扪，鲛机杼响疑堪听。层巅怪石屹不欹，上有云气长相依。晨霞迎旭或为伴，晓雾飘空仍共飞。三峰五岭多佳态，松颤狂飙乍澎湃。旁礡氤氲毓俊才，鏦铮萧飒生灵籁。文江暖泛绿半篙，潜通墨沼添波涛。游鱼喜化金鳞鬣，浴鹭嫌缁雪羽毛。闲居已喜专幽处，况乃周遭皆雅趣。翰苑名公为著文，经筵大老能留句。先庐亦在折桂乡，白头未得还耕桑。题诗谩重季鹰感，鲈鲙秋风归兴长。
富溪八景富·其一
作者：李昌祺
朝代：明
体裁：古风

溪八景，何瑰奇，王家住此知几时。自从开辟巧排列，每一出门皆见之。南山雨馀翠葱茜，黛髻烟鬟照人面。万斛凝岚结昼阴，千寻悬瀑垂晴练。西符耸拔如争雄，落日倒挂金盆红。参差树影互摇动，倏忽暝色深遮笼。澄潭浸月凉波莹，恍似姮娥对妆镜。骊颔珠辉似可扪，鲛机杼响疑堪听。层巅怪石屹不欹，上有云气长相依。晨霞迎旭或为伴，晓雾飘空仍共飞。三峰五岭多佳态，松颤狂飙乍澎湃。旁礡氤氲毓俊才，鏦铮萧飒生灵籁。文江暖泛绿半篙，潜通墨沼添波涛。游鱼喜化金鳞鬣，浴鹭嫌缁雪羽毛。闲居已喜专幽处，况乃周遭皆雅趣。翰苑名公为著文，经筵大老能留句。先庐亦在折桂乡，白头未得还耕桑。题诗谩重季鹰感，鲈鲙秋风归兴长。
寓舍梅一株翳榛莽中诗以唁之
作者：李昌祺
朝代：明

筱蔓翳颓垣，娟然玉雪痕。寒香偏晚节，春色自名园。鸟啄梢头蕊，苔沿砌下根。犹能异桃李，不在狄公门。
寿朱君立则夫妇初度
作者：李昌祺
朝代：明

蟠桃树在瑶池东，树上之实丹砂浓。雷霆守卫云雾封，有得食者升太空。朱家令子学泮宫，祝亲寿考感上穹。帝敕金母并木公，两枚下赐嘉孝恭。清宵坠向高堂中，明晨捧献媪与翁。味才入口肠已充，白发返黑增颜红。耳聪目明肌肉丰，循环花甲无终穷，万八千岁方孩童。
寿某翁
作者：李昌祺
朝代：明

圣代功勋著，天伦乐事专。位跻三品峻，义笃一门全。致养惟殚禄，通财不计钱。永怀乌鸟哺，仍感鹡鸰篇。萱草幽丛秀，棠花旧蒂连。冰盘鱼味美，綵服雁行联。祥柰宁烦守，肱衾且用眠。老亲欣未耄，难弟爱弥坚。茵褥重重榻，埙篪秩秩筵。寿觞更跪劝，猎骑并驱还。橘堕犹怀陆，荆分谩笑田。侯封应有待，舆论谅无偏。遐算慈闱健，同心贵介贤。雄文书盛美，燕许笔如椽。
尉氏县
作者：李昌祺
朝代：明

县舍邻溱洧，门当绿野开。禽巢阶下树，蜗篆壁间苔。俗质稀弦诵，田荒剩草莱。宋金酣战处，武穆独奇才。
小满日口号
作者：李昌祺
朝代：明
体裁：诗

久晴泥路足风沙，杏子生仁楝谢花。长是江南逢此日，满林烟雨熟枇杷。
小窗夏日即景
作者：李昌祺
朝代：明

树影轮囷日影微，槿花烂漫芷花稀。青蝇不畏儒衡扇，何处争来撩乱飞。
山中晓发
作者：李昌祺
朝代：明

云气晓冥濛，人行万木中。菊乾偏喜雨，柳弱自愁风。绿鬓流年改，丹心往日同。明时叨重寄，无补愧诸公。
山中见牡丹
作者：李昌祺
朝代：明

不嫌恶雨并乖风，且共山花作伴红。纵在五侯池馆里，可能春去不成空。
山路谑花
作者：李昌祺
朝代：明

枝头地上总猩红，几树繁开几树空。颜色一般荣悴异，谁将此意问东风。
峡山寺
作者：李昌祺
朝代：明

峡山奇处飞来寺，门俯澄江落木边。猿解赋诗悲往事，松能托梦保馀年。昙花贝叶高僧榻，瘴雨蛮烟过客船。安得此身无系累，蒲团共坐阅空诠。
崇福宫祷雨
作者：李昌祺
朝代：明

清晓戒徒御，祷雨谒道宫。焚香古帝前，拜跽肃以恭。因之感兴亡，华构久已空。尚有敕赐碑，狼藉蔓草中。慨想宋全盛，銮舆屡游从。名臣领祠职，列辟俨睟容。运往物随改，伟观难再逢。登临睇烟霞，颇惬眺望悰。迟回不能去，树杪来长风。
嵩县过端午
作者：李昌祺
朝代：明

老大偏多故里心，一逢佳节一沾襟。谁知此日菖蒲酒，又在山城独自斟。
嵩阳道中
作者：李昌祺
朝代：明

度尽青山几百重，垂萝翳日鸟啼风。不嫌幽独无人伴，长在花香树色中。
左掖闻莺次前人韵
作者：李昌祺
朝代：明

万年枝上雨新晴，朝退初闻禁苑莺。隔叶好音偏入听，傍花娇语更多情。悠扬巧入龟年笛，缥缈清谐子晋笙。惟有词臣最闲暇，轻摇玉佩让和鸣。
己亥房山除夕营中作
作者：李昌祺
朝代：明

残腊中宵尽，孤怀百感深。已惭先哲训，徒抱古人心。偃息何由得，勤劳敢不任。寒灯照空榻，拥褐谩愁吟。患难仍连岁，蹉跎独此身。风尘双短鬓，宇宙一穷人。向曙繁星没，凝寒积雪新。椒花今夕酒，谁寿白头亲。稚子捐深爱，酸辛痛莫支。坐愁侵骨髓，行乐负心期。风俗殊方异，人情近老悲。前程驽马足，敢不慎驱驰。风雪当除夕，空营一榻孤。天涯悲舐犊，地下忆童乌。宁复衰颜壮，惟应泪眼枯。大灵如不妄，再拜谢玄夫。今夕犹常夕，如何倍忆家。二三千里道，四十五年华。贫有文章在，官无品秩加。遥知妻共女，愁坐卜灯花。警柝严巡逻，寒更独坐听。凄其孤影瘦，邪许万声停。败壁风穿苇，空庖凌在瓶。茫茫天壤内，么么一螟蛉。
己亥房山除夕营中作·其一
作者：李昌祺
朝代：明

残腊中宵尽，孤怀百感深。已惭先哲训，徒抱古人心。偃息何由得，勤劳敢不任。寒灯照空榻，拥褐谩愁吟。
己亥房山除夕营中作·其三
作者：李昌祺
朝代：明

稚子捐深爱，酸辛痛莫支。坐愁侵骨髓，行乐负心期。风俗殊方异，人情近老悲。前程驽马足，敢不慎驱驰。
己亥房山除夕营中作·其二
作者：李昌祺
朝代：明

患难仍连岁，蹉跎独此身。风尘双短鬓，宇宙一穷人。向曙繁星没，凝寒积雪新。椒花今夕酒，谁寿白头亲。
己亥房山除夕营中作·其五
作者：李昌祺
朝代：明

今夕犹常夕，如何倍忆家。二三千里道，四十五年华。贫有文章在，官无品秩加。遥知妻共女，愁坐卜灯花。
己亥房山除夕营中作·其六
作者：李昌祺
朝代：明

警柝严巡逻，寒更独坐听。凄其孤影瘦，邪许万声停。败壁风穿苇，空庖凌在瓶。茫茫天壤内，么么一螟蛉。
己亥房山除夕营中作·其四
作者：李昌祺
朝代：明

风雪当除夕，空营一榻孤。天涯悲舐犊，地下忆童乌。宁复衰颜壮，惟应泪眼枯。大灵如不妄，再拜谢玄夫。
席上赠妓
作者：李昌祺
朝代：明

绾雾纤纤指，凌波小小莲。春山银烛下，秋水玉尊前。舞袖鸳鸯锦，歌珠玳瑁筵。座间俱狎客，惟属杜樊川。
幽居
作者：李昌祺
朝代：明

华亭当巽位，匪北与东南。新月纤悬夕，斜阳暝翳岚。秋声连地起，云影半空昙。红叶凋园柿，青林秀石楠。到门无吏迹，杂坐有农谈。茗椀惟孤啜，橙杯不独衔。芙蓉霜肃肃，杨柳露毵毵。晴雪鸥栖渚，腥风虎卧岩。耕夫朝就饷，过客暮停骖。孤夐天疑近，清高境不凡。谷深寒锁翠，溪阔暖浮蓝。养静闲情惬，居安逸兴耽。康强身懒杖，萧散发慵簪。暑退嫌藤簟，凉生怯葛衫。好书常在案，雄剑镇藏函。荣任他人取，幽宜我辈探。溪山聊寄傲，简牍贵研覃。名教真堪乐，禅机弗用参。虚心千个竹，直节数株杉。永夜长庚对，煌芒不可缄。
幽居
作者：李昌祺
朝代：明
体裁：五言排律

华亭当巽位，匪北与东南。新月纤悬夕，斜阳暝翳岚。秋声连地起，云影半空昙。红叶凋园柿，青林秀石楠。到门无吏迹，杂坐有农谈。茗碗惟孤啜，橙杯不独衔。芙蓉霜肃肃，杨柳露毵毵。晴雪鸥栖渚，腥风虎卧岩。耕夫朝就饷，过客暮停骖。孤夐天疑近，清高境不凡。谷深寒锁翠，溪阔暖浮蓝。养静闲情惬，居安逸兴耽。康强身懒杖，萧散发慵簪。暑退嫌藤簟，凉生怯葛衫。好书常在案，雄剑镇藏函。荣任他人取，幽宜我辈探。溪山聊寄傲，简牍贵研覃。名教真堪乐，禅机弗用参。虚心千个竹，直节数株杉。永夜长庚对，煌芒不可缄。
广西公廨夜宿
作者：李昌祺
朝代：明

白月纷纷照屋梁，羁怀无寐对清光。浮云不掩团团影，只与离人照夜长。
庆成侍燕
作者：李昌祺
朝代：明

轻霞残雪绚朝晴，又庆南郊大礼成。鹤禁弘开排列仗，鸾笙低奏度新声。金花只觉簪来重，宝篆频看袅处轻。立近红云清切地，叨恩更比去年荣。
庚子元日
作者：李昌祺
朝代：明

旭日熹微散曙光，忽逢元日倍沾裳。久随尘土房山卒，曾厕烟霄粉署郎。蒲柳岂知浑易老，屠苏犹忆最先尝。惟馀一寸丹心在，绝似葵花只向阳。
庚戌三月三日服阕之京舟次吉水
作者：李昌祺
朝代：明

渐老怯离乡，那堪道路长。病身愁北去，倦翮恋南翔。旅梦缘钟断，忧怀藉酒忘。低回愧江叟，白首钓鱼航。
庚戌花朝
作者：李昌祺
朝代：明

爱闲长日掩衡门，懒步芳阶惜藓痕。百岁光阴将大半，一年春色又平分。梨花开到檐前蕊，蒲草青回石上根。永乐初科逢此日，三场正试礼闱文。
庾岭
作者：李昌祺
朝代：明

笋舆度尽岭西东，不见梅花只见松。华扁空堂丞相庙，寒泉枯木梵王宫。云连瘴影峰峰别，水带春声涧涧同。无赖山桃并野杏，芳菲到处竞新红。
张舒州家观元承旨危素画像
作者：李昌祺
朝代：明

虞揭凋零玉署空，堂堂至正独推公。气全河岳英灵秀，手抉云霞制作工。江总归陈翻恨老，贾生鸣汉早称雄。丹青似有无穷意，却写南冠入画中。
张节妇
作者：李昌祺
朝代：明

昔与君结发，绸缪百年期。奈何届中道，而有死别离。相从固云易，九殒分所宜。残喘匪自惜，呱呱谁抱持。姆氏夙有训，敢或违天彝。明明夫子魂，泉下谅有知。少为张家妇，老作张家嫠。先姑炳遗烈，誓欲与等夷。他年树双表，大字旌门楣。
归朝欢·题送陈知府考满
作者：李昌祺
朝代：明

灏气渐消三伏暑。商吹送凉侵白苧。驿亭张宴饯邦侯，管弦低处闻金缕。明月映鹤渚。殷勤频劝杯中醑。这九年，用心抚恤，百姓似儿女。青云万里期高举。第一功名端的取。曾覃惠泽及疲民，仍将忠爱酬明主。临别听我语。岩廊接武夔皋侣。把仙瓢，好教泻尽，天下望霖雨。
归次吕梁洪
作者：李昌祺
朝代：明

吕梁洪水激冲波，桂楫兰桡此处多。去日少年归日老，人生能得几回过。
归自南阳
作者：李昌祺
朝代：明

去日犹秋暑，归时已冷霜。江山非故里，人物是他乡。老态随年出，离愁共路长。埃尘如见恋，到处扑衣裳。
形答影
作者：李昌祺
朝代：明

有形斯有影，物理固其常。我行尔必偕，我息尔乃藏。岂但相依附，实此同存亡。学仙非无术，却老亦有方。古称彭聃辈，其寿邈难量。于今竟安在，孰是长生乡。多君为余劝，兹道终杳茫。参苓且当止，莫若衔杯觞。
彭泽县石崖僧房
作者：李昌祺
朝代：明

窗户俯澄潭，龙宫似可探。藤萝栖鹘树，瓶锡定僧岩。斜日疏疏磬，长风去去帆。只应输野衲，长此卧烟岚。
徐州
作者：李昌祺
朝代：明

膴膴平原四望通，周遭官树覆崇墉。浮桥小市东西岸，乱石奔流上下洪。白鸟微茫疏雨外，青山明灭断云中。黄楼制作皆名笔，惟有滦城赋最工。
徐道士安处轩
作者：李昌祺
朝代：明

尘氛既屏绝，气宇亦澄鲜。心恬境逾寂，虑遣情自捐。结宇依层岩，开轩俯重渊。遥林含宿雨，古树带秋烟。落花晚成积，归鸟夕知还。习静泯众累，守默息万缘。清虚固其性，声利岂所便。智黜道乃得，朴返真斯全。将随凤鸾侣，以引龟鹤年。
德州
作者：李昌祺
朝代：明

江上南风起浪花，江头新柳集鸣鸦。长悬双毂牛车稳，流水孤城雉堞斜。沙燕穴巢穿断岸，汀鸥伺食立枯槎。平原更比青原好，何事行人只忆家。
忆故园山庄
作者：李昌祺
朝代：明

病身长是恋家乡，短发那堪著六梁。只忆山庄松树下，鸟啼清昼午阴凉。
念奴娇·寄致政朱纪善先生
作者：李昌祺
朝代：明

柳绵飞处，政和风淡荡，轻飘晴雪。忆杀故人千里外，客馆怕听啼鴂。桂水危亭，虞山古庙，戟度同登谒。君归吾去，可怜辜负奇绝。长是梦见风标，晨钟敲醒，无奈依然别。去岁鱼笺蒙远寄，惟写相思情切。乞得闲身，看山玩水，著甚酬风月。只应诗酒，兴来还自怡悦。
怀元进士龚友孚
作者：李昌祺
朝代：明

世运沧桑改，公名汗简留。六军怜骇散，四海竟横流。徒屈英雄策，空遗社稷忧。浮光垂白叟，仍解说才猷。
怀刘贡士孟恂
作者：李昌祺
朝代：明

学馆相逢意有馀，青灯绿酒夜窗虚。眼看世事宜高枕，身在他乡念远书。落日暝归投树鸟，清潭时见避钩鱼。秋山若有苏樵地，拟结茅堂傍隐居。
怀黄州滕太守
作者：李昌祺
朝代：明

昔在南宫日，仙郎总俊髦。分符荣出牧，载笔忆联曹。身已朱幡贵，名犹粉署高。公馀频吊古，舣棹访临皋。
悼王翁二首
作者：李昌祺
朝代：明

随分棺衾足掩身，不劳吊客叹家贫。白头赢得青山葬，多少寒沙暴骨人。海上归来牖下终，去时同伴葬辽东。重泉莫叹桐棺薄，玉匣籧篨等是空。
悼王翁二首·其一
作者：李昌祺
朝代：明

随分棺衾足掩身，不劳吊客叹家贫。白头赢得青山葬，多少寒沙暴骨人。
悼王翁二首·其二
作者：李昌祺
朝代：明

海上归来牖下终，去时同伴葬辽东。重泉莫叹桐棺薄，玉匣籧篨等是空。
悼贵人
作者：李昌祺
朝代：明

百战功成初拜侯，貂蝉雉尾换兜鍪。丹青拟上麒麟阁，红粉空馀燕子楼。郿坞有金僧施得，平津无客妓来游。若教富贵兼难老，江水应须北向流。
感旧游二首
作者：李昌祺
朝代：明

深户长廊对面开，东风杨柳旧章台。芳心暗托秋波诉，幽梦空成暮雨来。燕娩莺娇徒有态，花飞蝶骇只堪哀。风流想像高唐赋，千载人怜宋玉才。长干东畔是秦淮，叶自随流信自乖。花底玉纤崔护水，月中珠泪郭华鞋。晚峰尚学青螺黛，冰箸犹疑白燕钗。四海遨游空有意，忍弹归凤独伤怀。
感旧游二首·其一
作者：李昌祺
朝代：明

深户长廊对面开，东风杨柳旧章台。芳心暗托秋波诉，幽梦空成暮雨来。燕娩莺娇徒有态，花飞蝶骇只堪哀。风流想像高唐赋，千载人怜宋玉才。
感旧游二首·其二
作者：李昌祺
朝代：明

长干东畔是秦淮，叶自随流信自乖。花底玉纤崔护水，月中珠泪郭华鞋。晚峰尚学青螺黛，冰箸犹疑白燕钗。四海遨游空有意，忍弹归凤独伤怀。
房山旅舍
作者：李昌祺
朝代：明

枕寒衾冷对孤灯，室似邮亭榻似僧。清泪几行揩又落，斜风细雨送残更。
拟古十四首
作者：李昌祺
朝代：明

玄穹惟湛寂，元气斗斡旋。时序相禅续，阴阳无忒愆。乾纲后攸则，庶政相斯专。明良职其职，四海自熙然。吾观日与月，乃是阴阳精。彼升此攸降，循环有常经。万方仰临照，元良则其明。离躔遂晦蚀，惟辟修德刑。玄象虽缅邈，人当思戒惩。园绮遗世贤，逍遥商颜巅。安汉笑谈顷，视之何易然。拂袖谢隆准，采芝茹芳鲜。今复有斯士，吾将为执鞭。黔娄贫贱士，怀道栖衡门。布被斜可殓，曾西徒失言。终焉谥康子，万古播清芬。云胡有千驷，殁世寂无闻。吾观古颜孟，生民之先觉。已克礼斯复，陋巷亦云乐。气由养而充，浩然塞寥廓。其殁馀千年，载籍犹昭灼。天爵良可珍，箪瓢未为恶。方寸湛明鉴，贤愚罔弗然。浸淫汨私欲，沈溺陷危颠。善性宁终昧，清光应暂捐。勉旃力磨治，皎洁当如前。芙蕖开清池，花叶相掩映。粲然薰风中，容色自娟静。瑩同淑女姿，直类君子性。岂不念春华，荣悴分攸定。奈何徒征驰，竟日事奔竞。蹁跹一黄鹤，飞止弱水宫。青鸟戴胜使，侧目不相容。遂遗瑶池迹，远寄沧海踪。无心随鸿鹄，任尔摩层穹。闻昔有逸民，风标何峻拔。超然凌云霓，遐视九垓狭。迹虽戾中道，心则忘穷达。其人谅可希，前进脂吾牵。索居人事寡，穷探坟与丘。多谢东邻客，频来为我谋。乃为儒冠误，富贵别可求。首干中常侍，次谒北平侯。捷哉仕宦径，贸贸不知由。读书果奚益，辛苦被时羞。我笑而相答，志殊各自求。萧条老布褐，道在复何尤。忆昔中园里，樟楠柯叶深。芳葵种其下，幽郁冒繁阴。靡瞻朝暾出，鲜觌夕景沈。纵昧昏旦候，宁殊倾附忱。小草本非异，怀忠性所任。谁当抑蒙翳，庶遂向阳心。森森邓林木，四序恒青苍。随材就抡择，规矩因圆方。其中有孤桧，肤理尤坚刚。挺特寡附丽，辛苦受雪霜。含章少外饰，莫厕栋与梁。美哉连抱姿，而弗登明堂。永惟松楠侣，耻在槐樗行。志士不苟屈，抚树空徬徨。我本贱贫者，栖栖在蓬茨。蓬茨何所乐，吾心自孳孳。人言青山巅，玉髓閟在斯。服食仙立成，深惭禀凡姿。何如任其性，隽味古文辞。仰止曲肱叟，舍此吾谁师。荒哉炀天子，纵侈乐无涯。彝纪胡可渎，同心赐宣华。独孤虽云误，勇才亦非佳。杨梅枯已久，抚事令人嗟。
拟古十四首·其一
作者：李昌祺
朝代：明

玄穹惟湛寂，元气斗斡旋。时序相禅续，阴阳无忒愆。乾纲后攸则，庶政相斯专。明良职其职，四海自熙然。
拟古十四首·其七
作者：李昌祺
朝代：明

芙蕖开清池，花叶相掩映。粲然薰风中，容色自娟静。瑩同淑女姿，直类君子性。岂不念春华，荣悴分攸定。奈何徒征驰，竟日事奔竞。
拟古十四首·其七
作者：李昌祺
朝代：明
体裁：古风

芙蕖开清池，花叶相掩映。粲然薰风中，容色自娟静。莹同淑女姿，直类君子性。岂不念春华，荣悴分攸定。奈何徒征驰，竟日事奔竞。
拟古十四首·其三
作者：李昌祺
朝代：明

园绮遗世贤，逍遥商颜巅。安汉笑谈顷，视之何易然。拂袖谢隆准，采芝茹芳鲜。今复有斯士，吾将为执鞭。
拟古十四首·其九
作者：李昌祺
朝代：明

闻昔有逸民，风标何峻拔。超然凌云霓，遐视九垓狭。迹虽戾中道，心则忘穷达。其人谅可希，前进脂吾牵。
拟古十四首·其二
作者：李昌祺
朝代：明

吾观日与月，乃是阴阳精。彼升此攸降，循环有常经。万方仰临照，元良则其明。离躔遂晦蚀，惟辟修德刑。玄象虽缅邈，人当思戒惩。
拟古十四首·其五
作者：李昌祺
朝代：明

吾观古颜孟，生民之先觉。已克礼斯复，陋巷亦云乐。气由养而充，浩然塞寥廓。其殁馀千年，载籍犹昭灼。天爵良可珍，箪瓢未为恶。
拟古十四首·其八
作者：李昌祺
朝代：明

蹁跹一黄鹤，飞止弱水宫。青鸟戴胜使，侧目不相容。遂遗瑶池迹，远寄沧海踪。无心随鸿鹄，任尔摩层穹。
拟古十四首·其六
作者：李昌祺
朝代：明

方寸湛明鉴，贤愚罔弗然。浸淫汨私欲，沈溺陷危颠。善性宁终昧，清光应暂捐。勉旃力磨治，皎洁当如前。
拟古十四首·其十
作者：李昌祺
朝代：明

索居人事寡，穷探坟与丘。多谢东邻客，频来为我谋。乃为儒冠误，富贵别可求。首干中常侍，次谒北平侯。捷哉仕宦径，贸贸不知由。读书果奚益，辛苦被时羞。我笑而相答，志殊各自求。萧条老布褐，道在复何尤。
拟古十四首·其十一
作者：李昌祺
朝代：明

忆昔中园里，樟楠柯叶深。芳葵种其下，幽郁冒繁阴。靡瞻朝暾出，鲜觌夕景沈。纵昧昏旦候，宁殊倾附忱。小草本非异，怀忠性所任。谁当抑蒙翳，庶遂向阳心。
拟古十四首·其十三
作者：李昌祺
朝代：明

我本贱贫者，栖栖在蓬茨。蓬茨何所乐，吾心自孳孳。人言青山巅，玉髓閟在斯。服食仙立成，深惭禀凡姿。何如任其性，隽味古文辞。仰止曲肱叟，舍此吾谁师。
拟古十四首·其十二
作者：李昌祺
朝代：明

森森邓林木，四序恒青苍。随材就抡择，规矩因圆方。其中有孤桧，肤理尤坚刚。挺特寡附丽，辛苦受雪霜。含章少外饰，莫厕栋与梁。美哉连抱姿，而弗登明堂。永惟松楠侣，耻在槐樗行。志士不苟屈，抚树空徬徨。
拟古十四首·其十四
作者：李昌祺
朝代：明

荒哉炀天子，纵侈乐无涯。彝纪胡可渎，同心赐宣华。独孤虽云误，勇才亦非佳。杨梅枯已久，抚事令人嗟。
拟古十四首·其四
作者：李昌祺
朝代：明

黔娄贫贱士，怀道栖衡门。布被斜可殓，曾西徒失言。终焉谥康子，万古播清芬。云胡有千驷，殁世寂无闻。
拟唐塞下曲九首
作者：李昌祺
朝代：明

沙尘涨北天，卫霍出居延。苦雾埋沙碛，穷荒乏水泉。战酣鼙鼓壮，戍久铁衣穿。试上长城望，中原若个边。羽箭雁翎刀，风沙北地豪。弓开关月满，雕没阵云高。劲骑三边出，匈奴一夕逃。将军方得意，新拜玺书褒。铁骑蹴交河，衔枚半夜过。雪花凝锁甲，月色冷雕戈。黠虏俱亡命，连营尽凯歌。至今青冢骨，犹恨与通和。十五去防秋，于今已白头。一身犹是卒，诸将久封侯。部伍嫌羸病，亲知识壮游。寒灯孤戍里，挥泪看吴钩。久在边城里，风霜不可论。六亲皆骨朽，百战偶身存。烽燧连天暗，沙尘惮日昏。征人家万里，谁吊国殇魂。犬戎窥近塞，羽檄发精兵。不识沙场苦，焉知性命轻。饥鹰投古垒，疲卒卧空营。日暮辕门里，愁听鼓角声。塞马啸悲风，旌旗惨澹中。卫青持左钺，李广在前锋。壮士俱亡命，朝廷重论功。将军承宠诏，天子锡新封。秋霜剑在腰，曾事霍嫖姚。诸将威无敌，全军气不骄。弓鸣惊过雁，炮响走栖貂。敢惮穷边苦，天家雨露饶。大漠阴山外，霜天气候殊。阴沙明远燐，寒日惨穷庐。北阙无来使，中原少得书。凯歌今未奏，壮士誓捐躯。
拟唐塞下曲九首·其一
作者：李昌祺
朝代：明

沙尘涨北天，卫霍出居延。苦雾埋沙碛，穷荒乏水泉。战酣鼙鼓壮，戍久铁衣穿。试上长城望，中原若个边。
拟唐塞下曲九首·其七
作者：李昌祺
朝代：明

塞马啸悲风，旌旗惨澹中。卫青持左钺，李广在前锋。壮士俱亡命，朝廷重论功。将军承宠诏，天子锡新封。
拟唐塞下曲九首·其三
作者：李昌祺
朝代：明

铁骑蹴交河，衔枚半夜过。雪花凝锁甲，月色冷雕戈。黠虏俱亡命，连营尽凯歌。至今青冢骨，犹恨与通和。
拟唐塞下曲九首·其九
作者：李昌祺
朝代：明

大漠阴山外，霜天气候殊。阴沙明远燐，寒日惨穷庐。北阙无来使，中原少得书。凯歌今未奏，壮士誓捐躯。
拟唐塞下曲九首·其二
作者：李昌祺
朝代：明

羽箭雁翎刀，风沙北地豪。弓开关月满，雕没阵云高。劲骑三边出，匈奴一夕逃。将军方得意，新拜玺书褒。
拟唐塞下曲九首·其五
作者：李昌祺
朝代：明

久在边城里，风霜不可论。六亲皆骨朽，百战偶身存。烽燧连天暗，沙尘惮日昏。征人家万里，谁吊国殇魂。
拟唐塞下曲九首·其八
作者：李昌祺
朝代：明

秋霜剑在腰，曾事霍嫖姚。诸将威无敌，全军气不骄。弓鸣惊过雁，炮响走栖貂。敢惮穷边苦，天家雨露饶。
拟唐塞下曲九首·其六
作者：李昌祺
朝代：明

犬戎窥近塞，羽檄发精兵。不识沙场苦，焉知性命轻。饥鹰投古垒，疲卒卧空营。日暮辕门里，愁听鼓角声。
拟唐塞下曲九首·其四
作者：李昌祺
朝代：明

十五去防秋，于今已白头。一身犹是卒，诸将久封侯。部伍嫌羸病，亲知识壮游。寒灯孤戍里，挥泪看吴钩。
拟唐宫人入道
作者：李昌祺
朝代：明

笑著黄冠脱翠钿，改妆风韵更天然。元君便授中阶箓，阿母新留大洞篇。云雨已无当日梦，烟霞或有夙生缘。清斋夜礼群星罢，学鍊丹砂绣阁前。
拟影赠形
作者：李昌祺
朝代：明

太极生万汇，繄人最为灵。云胡浪自苦，驰骛迹靡宁。化机有恒运，疾急弗暂停。适见方红颜，鬓发忽已星。人身非金石，终当归沉冥。不如学神仙，服食炼尔形。君我两无坏，永共天地龄。愿君取吾语，日进参与苓。
挽友人
作者：李昌祺
朝代：明

旧说盘中隐，今为物外仙。识韩空有梦，交蔺竟无缘。未论宗支异，还叨阀阅联。学精多士许，孝笃众人怜。恬退忘轩冕，沉潜嗜简编。衣冠推典则，词赋擅清妍。世历沧桑改，家臻福庆全。遗荣身自在，占胜地幽偏。久悟浮生幻，俄随大化迁。敛裳真逝矣，易箦静萧然。漫诧骑鲸去，那因化鹤还。菊轩棋已罢，竹馆榻仍悬。帘捲风翻帙，窗虚雨慢弦。游山双屐在，钓濑一竿捐。雅操超今士，高标慕昔贤。新祠应得侑，遗稿或堪传。五桂凌霜秀，丛兰浥露鲜。年年寒食节，酾酒拜荒阡。
挽张楫川处士二首
作者：李昌祺
朝代：明

寂寞秋山落日边，草堂人去锁寒烟。移家北里无华馆，供祭南山有薄田。零落幽兰馀涧底，萧条寒菊对门前。天涯莫致生刍奠，洒泪西风一慨然。华屋山丘事已非，先朝遗老近来稀。徒令过客题新冢，犹有行人款旧扉。衰柳谩馀陶令宅，荒苔空没子陵矶。故园朋好凋零尽，暮雨寒云吊鹤飞。
挽张楫川处士二首·其一
作者：李昌祺
朝代：明

寂寞秋山落日边，草堂人去锁寒烟。移家北里无华馆，供祭南山有薄田。零落幽兰馀涧底，萧条寒菊对门前。天涯莫致生刍奠，洒泪西风一慨然。
挽张楫川处士二首·其二
作者：李昌祺
朝代：明

华屋山丘事已非，先朝遗老近来稀。徒令过客题新冢，犹有行人款旧扉。衰柳谩馀陶令宅，荒苔空没子陵矶。故园朋好凋零尽，暮雨寒云吊鹤飞。
挽族兄
作者：李昌祺
朝代：明

布被当年友，嗟君更可怜。父兄嘉笃志，朋辈羡英年。早负穿杨誉，终酬折桂缘。学成宁落后，榜揭果居先。未对刘蕡策，旋挥祖逖鞭。裾从彤邸曳，书向石渠编。仕路方荣进，蛮邦遽斥迁。瘴生云滃墨，飓起浪掀船。地僻夷风陋，天遥气候偏。毒淫那易辟，性命竟难全。忍死留遗语，含冤入下泉。行囊题咏在，谪籍姓名蠲。弱子携家返，轻函载骨还。九京虽莫作，百韵或堪传。勿讶沦殊域，犹能返故阡。试观同谴者，亦有葬乌鸢。
挽某孺人
作者：李昌祺
朝代：明

婉娩雍和著令仪，如宾相敬世应稀。遗衣尚有亲缝线，残综犹馀手断机。零落堂萱霜已悴，萧条园薤露初晞。儿孙拜扫萧坊冢，梧槚西风叶乱飞。
挽集方陈处士
作者：李昌祺
朝代：明

寂寂空林长薜萝，集芳园里落花多。幽堂有石铭先泐，旧宅无人客独过。海内生刍惭古道，淮南丛桂想遗歌。山阳回首悲邻笛，欲赋招魂奈尔何。
摸鱼儿·怀旧
作者：李昌祺
朝代：明

记昔年、十分轻健，秦淮白下游遍。结交尽是高怀侣，多伴舞衫歌扇。心眷恋。纵雨阻、泥妨幽兴何曾倦。曲房小院。有鲫鲙银丝，蚁浮绿酝，畅饮醉仍劝。分离也，恰似云鸿海燕。音书特寄无便。风流杜牧今憔悴，谩想柳眉花面。江万转。山万叠、怎生能勾重相见。光阴似箭。回首是衰翁，思量前事，清泪落如霰。
摸鱼儿·辛丑生朝自寿
作者：李昌祺
朝代：明

笑吾生、为缘凡骨，神仙亲遇难度。随群逐队埃尘里，年少遽成衰暮。忙退步。这凤翼、龙鳞老拙难攀附。况当末路。亟纳禄投闲，养疴延寿，随意做诗赋。悬弧旦，罔极亲恩已负。持身惟谨清素。繁华易歇同朝露，叹几个人能悟。非义富。非义贵、石崇元载何须慕。乘除有数。全晚节尤难，粗衣淡饭，天自管分付。
新安谣三首
作者：李昌祺
朝代：明

新安野老发垂肩，说著先朝泪泫然。洪武初年真少事，几曾轻到县衙前。垂老频逢岁薄收，秋租多欠卖耕牛。县官不暇怜饥馁，唤拽官车上陕州。当夫当匠子孙亡，田地荒芜户有粮。昨日迤西蕃使过，尽驱妇女赶牛羊。
新安谣三首·其一
作者：李昌祺
朝代：明

新安野老发垂肩，说著先朝泪泫然。洪武初年真少事，几曾轻到县衙前。
新安谣三首·其三
作者：李昌祺
朝代：明

当夫当匠子孙亡，田地荒芜户有粮。昨日迤西蕃使过，尽驱妇女赶牛羊。
新安谣三首·其二
作者：李昌祺
朝代：明

垂老频逢岁薄收，秋租多欠卖耕牛。县官不暇怜饥馁，唤拽官车上陕州。
新野即景
作者：李昌祺
朝代：明

村暗濛濛雨，清流浅浅溪。菊花长带湿，豆荚半沾泥。野迥居民少，林昏去路迷。自投新野界，蒿草与人齐。
早发小孤山遇风
作者：李昌祺
朝代：明

湖尽江逾阔，舟行路若迷。垂杨春寂寂，芳草雨凄凄。漩水鼋鼍窟，平沙雁鹜堤。风波随地有，何处可幽栖。
早朝
作者：李昌祺
朝代：明

金河秋早水生凉，清漏沈沈夜未央。阙对钟山通御气，露抟仙掌溢寒光。天垂复道星辰近，月隐重城睥睨长。粉署由来多俊彦，独惭题柱汉仙郎。
昔年谣示七郡父老
作者：李昌祺
朝代：明

昔年我来徵需重，尔有田园何暇种。今年我来民差好，诸般免却无烦恼。昔年逃夫今不追，昔年逋租今不陪。今年频赦昔年罪，昔年流移仍抚绥。白头父老来汝告，朝廷厚恩要补报。便应差徭莫欠粮，休赌钱钞勿为盗。勿为盗，休赌钱，男子务稼穑，女子治丝绵。俗皆淳美人晏然，我亦思如召伯贤。
春坊黄学士索赋刘缙草堂二首
作者：李昌祺
朝代：明

静者茅堂近翠微，荜门松径往还稀。水生南垞雁初下，月出西岩人未归。迸笋乱穿苔藓破，残花故傍薜萝飞。清泉绕屋云林密，纵有淄尘得染衣。石角藤枝似瀼西，悬萝引蔓覆檐低。云来高树虚窗暗，春去深林好鸟啼。蛛网静粘飞絮雪，燕巢新补落花泥。碧山学士能相过，咫尺沧浪是浣溪。
春坊黄学士索赋刘缙草堂二首·其一
作者：李昌祺
朝代：明

静者茅堂近翠微，荜门松径往还稀。水生南垞雁初下，月出西岩人未归。迸笋乱穿苔藓破，残花故傍薜萝飞。清泉绕屋云林密，纵有淄尘得染衣。
春坊黄学士索赋刘缙草堂二首·其二
作者：李昌祺
朝代：明

石角藤枝似瀼西，悬萝引蔓覆檐低。云来高树虚窗暗，春去深林好鸟啼。蛛网静粘飞絮雪，燕巢新补落花泥。碧山学士能相过，咫尺沧浪是浣溪。
春日与高逸人行秦淮河上作
作者：李昌祺
朝代：明

端居苦无悰，今旦得良契。逍遥出近郭，散策淮水际。草软倦堪眠，林香醉宜憩。鸟哢晴始和，川容晚逾媚。筱深风苇密，沙没夕潮至。野鹭浑忘机，似识静者意。幽怀颇得惬，逝景苦难系。候卒晡欲还，春城暝将闭。因知市朝隐，兼有林壑致。永言终此生，涵泳太平世。
春日南宫对雪
作者：李昌祺
朝代：明

退食南宫看雪飞，尘埃顿觉一时稀。千门晓色连青琐，双阙寒光照粉闱。倦逐梨云飘舞袖，闲随柳絮上朝衣。高才莫续梁园赋，却忆盘洲独钓归。
春日山中寻泉
作者：李昌祺
朝代：明

春泉试独寻，度壑复穿林。忽见流红远，方知入翠深。色浑因悟雨，声淡只宜琴。盥弄忘归去，穷源空有心。
春日忆诸弟
作者：李昌祺
朝代：明

不为长贫谩自悲，年来镜里觉颜衰。殊方失路逢今日，故国投簪定几时。池草谩成清夜梦，庭花空见紫荆枝。凌云壮气消磨尽，只有丹心似露葵。
春日游池州梁昭明太子庙
作者：李昌祺
朝代：明

池阳山水郭西雄，华构萧条一半空。野藓春沿香案绿，岩花晴照衮衣红。千年此地留遗迹，六代何人有故宫。玄圃已荒文选在，令人终古仰高风。
春湖黄处士挽诗
作者：李昌祺
朝代：明

富顺山水好，春湖更无双。波澜势浩荡，昕夕声淙淙。黄公英特士，奇气未易降。揭兹以自号，传呼遍乡邦。雅怀乐幽胜，临流辟轩窗。课儿夜读书，短檠灿银缸。六经窥窔奥，百氏删纷哤。鱼龙每来听，出没相舂撞。有时岸纶巾，陇头看飞龙。有时狎鸥鹭，沿洄棹轻艭。彷佛盘谷李，依稀鹿门庞。几年厌世去，高坟屹崆㟅。苔藓翳翁仲，松筠列旌幢。芳名媲九鼎，千夫莫能扛。遗泽岂终竭，深长配岷江。伊人逝已久，挽歌富新腔。丰碑著潜耀，尚待笔如杠。
春祭陪祀东书堂赐茶退归作
作者：李昌祺
朝代：明

香篆半成灰，斋宫赐坐回。苑花红未拆，阶草绿先催。棋布星罗局，茶倾雪泛杯。非才叨岳牧，明祀几番陪。
春草二首
作者：李昌祺
朝代：明

苒苒复萋萋，征袍映欲迷。暖烟秦苑北，寒食杜陵西。绿嫩羞鹦羽，青柔衬马蹄。南园新雨过，畦菜晓争齐。秀色远相连，柔香雨霁天。嫩兼蒲叶细，浓夺柳条鲜。莫把征轮碾，留教醉客眠。王孙行未返，芳意自年年。
春草二首·其一
作者：李昌祺
朝代：明

苒苒复萋萋，征袍映欲迷。暖烟秦苑北，寒食杜陵西。绿嫩羞鹦羽，青柔衬马蹄。南园新雨过，畦菜晓争齐。
春草二首·其二
作者：李昌祺
朝代：明

秀色远相连，柔香雨霁天。嫩兼蒲叶细，浓夺柳条鲜。莫把征轮碾，留教醉客眠。王孙行未返，芳意自年年。
晓行
作者：李昌祺
朝代：明

月华清淡露华零，喔喔鸡声轿上听。争似钓鱼船底睡，芦花被暖酒初醒。
晚春郊外七首
作者：李昌祺
朝代：明

春云春雾朝朝雨，烟垄烟畬处处泥。随水落花千片去，隔林好鸟一双啼。笋穿苔藓青痕破，草混薰莸翠色齐。安得更如年少日，寻芳买酒郡城西。柳外轻风拂面来，春忙半是杜鹃催。多般野菜参差老，几样林花接续开。竹为近阶难迸笋，松因临水易生苔。追思往日嬉游伴，聚散如云倍可哀。九十光阴大半空，减衣时候又相逢。柳浓偏妒罗裙绿，花淡还欺茜袖红。酒兴已随诗兴减，老怀争及壮怀雄。谁能不动伤春感，况在千愁百病中。楝花将绽艻花稀，蒲笋初生竹笋肥。山鸟唤晴相对语，园蜂趁暖作群飞。羞将艳蕊簪乌帽，笑指垂杨妒绿衣。两两牧童残照里，齐吹短笛跨牛归。青鞋布袜踏斜阳，枳壳山樊扑鼻香。宿草惊鸥相对白，采花蜂蝶欲争黄。圆浮水面荷钱小，细袅波心荇带长。犹记秦淮西畔路，秋千竞出柳阴墙。雨外林鸠不住啼，落红狼籍半沾泥。秧苗带谷根犹浅，麦干垂花穗已齐。鸥下只投荷叶屿，蝶飞多傍菜花畦。青山绿水饶诗景，归路扶筇醉懒题。笔砚图书且暂停，寻芳聊傍水边行。禁烟巷陌偏伤雨，修禊天时不厌晴。堤柳折来怜色嫩，野棠开处爱香清。南朝旧日歌钟地，烟草萋迷晚照明。
晚春郊外七首·其一
作者：李昌祺
朝代：明

春云春雾朝朝雨，烟垄烟畬处处泥。随水落花千片去，隔林好鸟一双啼。笋穿苔藓青痕破，草混薰莸翠色齐。安得更如年少日，寻芳买酒郡城西。
晚春郊外七首·其七
作者：李昌祺
朝代：明

笔砚图书且暂停，寻芳聊傍水边行。禁烟巷陌偏伤雨，修禊天时不厌晴。堤柳折来怜色嫩，野棠开处爱香清。南朝旧日歌钟地，烟草萋迷晚照明。
晚春郊外七首·其三
作者：李昌祺
朝代：明

九十光阴大半空，减衣时候又相逢。柳浓偏妒罗裙绿，花淡还欺茜袖红。酒兴已随诗兴减，老怀争及壮怀雄。谁能不动伤春感，况在千愁百病中。
晚春郊外七首·其二
作者：李昌祺
朝代：明

柳外轻风拂面来，春忙半是杜鹃催。多般野菜参差老，几样林花接续开。竹为近阶难迸笋，松因临水易生苔。追思往日嬉游伴，聚散如云倍可哀。
晚春郊外七首·其五
作者：李昌祺
朝代：明

青鞋布袜踏斜阳，枳壳山樊扑鼻香。宿草惊鸥相对白，采花蜂蝶欲争黄。圆浮水面荷钱小，细袅波心荇带长。犹记秦淮西畔路，秋千竞出柳阴墙。
晚春郊外七首·其六
作者：李昌祺
朝代：明

雨外林鸠不住啼，落红狼籍半沾泥。秧苗带谷根犹浅，麦干垂花穗已齐。鸥下只投荷叶屿，蝶飞多傍菜花畦。青山绿水饶诗景，归路扶筇醉懒题。
晚春郊外七首·其四
作者：李昌祺
朝代：明
体裁：诗

楝花将绽艻花稀，蒲笋初生竹笋肥。山鸟唤晴相对语，园蜂趁暖作群飞。羞将艳蕊簪乌帽，笑指垂杨妒绿衣。两两牧童残照里，齐吹短笛跨牛归。
晚登汴城
作者：李昌祺
朝代：明

休骑上荒城，斜阳万感并。岁怜频有旱，雷怪久无声。芳树鸠巢废，香泥燕垒成。缅怀前宋士，人艳道乡名。
晚至叶县
作者：李昌祺
朝代：明

扰扰道途间，埃尘两鬓斑。清风牛背笛，斜日马头山。荷盖擎残绿，榴房破嫩殷。蘋花秋水岸，空羡白鸥閒。
晚赴西平
作者：李昌祺
朝代：明

晚涉西平境，荒郊望欲迷。暝烟村远近，寒树冢高低。驿路通淮甸，僧房隔汝溪。柏亭何处是，极目草萋萋。
曲江拜张文献公祠
作者：李昌祺
朝代：明

岭海号多士，开先始兴公。大名照宇宙，信史书勋庸。遂令曲江重，媲美中州崇。精诚日星贯，俎豆春秋隆。缅怀廊庙上，蹇蹇王臣躬。指兹逆竖首，碎此干将锋。天高听虽卑，竟莫回九重。蓟野鼙鼓动，蜀道埃尘蒙。范金肖遗像，褒赠劳渊衷。顾瞻祠堂间，尚识风度雄。白羽寓微意，金镜悬孤忠。先觉百世师，景仰无终穷。怀哉秉钧者，孰与公心同。
曾氏三贞堂
作者：李昌祺
朝代：明

客行兰溪上，有屋甚炜煌。借问谁所居，云是世节堂。世节果何为，一门凛三孀。三孀本一姓，婉娩金玉相。父兄实佳士，夫子各才良。于归期白首，中道俱沦亡。韶华岂弗念，夙昔佩礼章。捐生以相从，之死庸何伤。此身宁足顾，老稚谁扶匡。节义古所重，焉敢违纲常。无贻九京羞，旌表非所望。一孀逝已久，二孀政康强。存者膺孝养，没者留芬芳。而客闻此语，流涕忽沾裳。寄言观风使，采之献明光。
望方山有怀
作者：李昌祺
朝代：明

兹山如匣印，整特临都门。傍顾众峰少，遥依钟阜尊。烟岚结空翠，泉石生清芬。木秀泽时雨，鹤归投暝云。幽栖绝俗士，游衍皆仙群。不见谢康乐，我怀谁与论。
木兰花慢·庆寿
作者：李昌祺
朝代：明

过元宵五日，灯山罢、寿筵张。喜盛集亲朋，争喧鼓吹，满泛壶觞。八仙共教童子，送蟠桃封寄与翁尝。甘比玉杯云液，冷如金碗冰浆。佳儿拜捧上高堂。擘破散奇香。恰半枚入口，身田温暖，腑脏清凉。管取延年却老，转颜红发黑更瞳方。此去才周花甲，从头再数何妨。
朱纪善梦草轩
作者：李昌祺
朝代：明

梦春草，春草满池塘，谢子空含泪，王孙几断肠。梦春草，春草池塘满，丽日友于情，悲风死生感。梦草转堪哀，繁霜一夕来。凋零馀片叶，憔悴只枯荄。他人梦草得好句，我梦草悲紫荆树。少年梦草已伤情，老来梦草骨亦惊。几回枕上睡初觉，残夜孤鸿不忍听。
朱给事自南中回相过
作者：李昌祺
朝代：明

瘴海归来话旧游，低头长揖泪交流。伤心忍说来时事，半里盘滩万髑髅。
村舍燕
作者：李昌祺
朝代：明

垒破频频旋补泥，双飞双语更双栖。雕梁虽贵茅檐稳，暮去朝来莫怨低。
杨柳枝
作者：李昌祺
朝代：明

春来婀娜袅烟青，花落春江化作萍。随水东流飘泊去，比郎踪迹更无凭。参差几树瞰长河，树树垂金拂绿波。不是秋来易零落，自缘人世别离多。细叶如眉绿未匀，修眉浑似带愁颦。输他桃杏东风里，不管南游北去人。摇青曳绿汴河边，浓比征袍色更鲜。谩有柔条千万缕，如何不解系郎船。
杨柳枝·其一
作者：李昌祺
朝代：明

春来婀娜袅烟青，花落春江化作萍。随水东流飘泊去，比郎踪迹更无凭。
杨柳枝·其二
作者：李昌祺
朝代：明

参差几树瞰长河，树树垂金拂绿波。不是秋来易零落，自缘人世别离多。
杨柳枝·其四
作者：李昌祺
朝代：明

摇青曳绿汴河边，浓比征袍色更鲜。谩有柔条千万缕，如何不解系郎船。
松石间意轩
作者：李昌祺
朝代：明

夙有山水癖，已忘天路游。屏迹衡门下，爱此松石幽。青松荫我屋，白石临溪流。逍遥曳藜杖，抚玩舒烦忧。老农解吾意，负榼远见投。忻然笑相命，且共饮数瓯。倦即憩石坐，时还抚松讴。尽此一日乐，明日非吾谋。醉眠松下石，孰谓此生浮。
松菊堂为祝参议作
作者：李昌祺
朝代：明

铅山山间紫溪边，违松别菊几十年。只今解组赋归去，载寻二物同周旋。从教藓蔓荒三径，乔木芳苗尚繁盛。盘桓树底仰高标，傲睨轩中谐逸兴。平生于尔颇有情，寓目便觉襟怀清。根跑茯苓斸雪块，蕊茁蓓蕾攒金英。俗尘到少柴门闭，密叶屯云花绕砌。翠耸端宜太白巢，黄舒最适渊明意。非徒抚玩忧暂忘，更怜也解凌冰霜。梦回半夜生秋籁，节过重阳馀晚香。朝观夕对当窗牖，心交弗渝还耐久。懒伴孤山处士梅，惟依彭泽先生柳。钜干低丛总足怡，时飘苍雪坠东篱。抡材不愿为梁栋，介寿何妨泛酒卮。
枇杷晚翠
作者：李昌祺
朝代：明
体裁：诗

江南有佳植，名列果品中。仙郎乃独好，官舍亲培封。亭亭异众卉，秀茂当严冬。深绿冷逾茂，繁青寒更浓。满树叶葱茜，阴森密成丛。岁晏不改色，傲睨雪与风。所以玩物者，爱比松柏同。灌溉役舆隶，赋咏劳群公。人物两奇特，永言播无穷。
林亭远眺卷
作者：李昌祺
朝代：明

双亲久沦逝，遗榇空山藏。岁月谅已远，抚昔增感伤。仪刑渺何之，想像空徬徨。悠悠人子心，沈痛何时忘。虚亭纵遥览，竹树森微茫。轻云敛还舒，列岫纷低昂。岩松布清阴，溪艇浮沧浪。骋望极遐旷，白首在异乡。邈兹九京隔，慨叹徒深长。行行更回顾，泪下沾衣裳。
柏室
作者：李昌祺
朝代：明

杨家住在南山侧，不种棠梨惟种柏。棠梨开落易衰荣，柏也亭亭色镇青。屈曲灵根蟠厚地，崔嵬钜干拂高冥。天风乍起生竽籁，撼屋惊涛忽澎湃。雷霆白昼走蛟鼍，云雾中宵见光怪。良材自有神明扶，下视凡木皆庸奴。狄门桃李敢争艳，田氏荆花差可徒。杨郎爱之如爱宝，四季俱宜夏尤好。赤日行天暑不知，清阴覆地凉偏早。孔明庙前根久枯，御史台中树亦无。何似君家书屋外，萧萧寒翠两三株。
柳
作者：李昌祺
朝代：明

含烟袅雾自青青，爱近官桥与驿亭。春满章台偏婀娜，秋深隋岸最凋零。长从苏小门前折，几向龟年笛里听。绝胜东风桃李树，飞花犹解化浮萍。
柳梢青·题具庆堂
作者：李昌祺
朝代：明

素发严亲，酡颜慈母，眉寿双全。屋润家肥，儿恭妇顺，孙更能贤。夫妻快活团圆。这想是、前生福缘。更积阴功，仍行好事，长享耆年。
柳梢青·题秋塘图
作者：李昌祺
朝代：明

落尽芙蓉，收残菱芡，晚色凄迷。断荇随流，枯荷折柄，秋满苏堤。沙禽自在幽栖。极浦外、天连水低。粉坠莲房，波漂菰米，烟暝湖西。
栀子画眉图二首
作者：李昌祺
朝代：明

薝卜初开雪亚枝，枝头好鸟立成痴。少年京兆风流处，似汝花间对语时。昔年曾伴董娇娆，长把春山笑倩描。今日梁园空见画，鸟啼花落鬓萧萧。
栀子画眉图二首·其一
作者：李昌祺
朝代：明

薝卜初开雪亚枝，枝头好鸟立成痴。少年京兆风流处，似汝花间对语时。
栀子画眉图二首·其二
作者：李昌祺
朝代：明

昔年曾伴董娇娆，长把春山笑倩描。今日梁园空见画，鸟啼花落鬓萧萧。
桂籓城楼
作者：李昌祺
朝代：明

桂林绕郡皆奇观，胜槩登临此更多。五筦云山连越巂，百蛮溪水汇牂牁。籓垣愧乏涓埃补，岁月真成漫浪过。只把新诗当遗爱，他年留与野人歌。
桃花鸂？？图二首
作者：李昌祺
朝代：明

南湖二月雨晴天，两两相随锦翼鲜。记得曾于何处见，桃花浪里钓船边。杜若靡芜绿满洲，东风春水拍天流。双禽不受人拘束，宿食飞鸣得自由。
桃花鸂？？图二首·其一
作者：李昌祺
朝代：明

南湖二月雨晴天，两两相随锦翼鲜。记得曾于何处见，桃花浪里钓船边。
桃花鸂？？图二首·其二
作者：李昌祺
朝代：明

杜若靡芜绿满洲，东风春水拍天流。双禽不受人拘束，宿食飞鸣得自由。
梁处士挽诗一首
作者：李昌祺
朝代：明

凉飙振庭树，殒星当前除。伊人此遐逝，敛衽归玄庐。翩翩丹旐扬，祖行在须臾。衣冠閟重泉，体魄寄荒墟。浮生虽有尽，令德谅不渝。没世苟无述，百年复何如。梁鸿凛遗烈，千载与之俱。
梅隐歌为萧医士作
作者：李昌祺
朝代：明

曾随罗浮仙，夜访萧史台。台前几株树，粲若琼瑶开。粉面娉婷淡梳洗，娟娟绿萼娇相倚。龙宫舞女白霓裳，解佩招邀明月里。须臾晴雪洒石阑，长风不惜轻吹残。搴芳忽遇萧史裔，幽情雅致真难攀。笋皮裁冠纸裁帐，惟耽嘉遁无官况。饮冰寄傲寒香中，忧患何缘到心上。巡檐行歌贪看花，寻常每至参横斜。轩裳梦断任身懒，山水情多从鬓华。纵令对酒吟东阁，争似扶筇探西郭。第能曾并济川舟，效用终惭活人药。活人应多功已深，年年着子满高林。阳回一气得春信，生生孰识堪舆心。调羹事非成契阔，回思故园渺天末。独馀酸味今尚存，谩道能除世间渴。
梦萱堂
作者：李昌祺
朝代：明

忆昔种丹棘，期以怡亲衷。亲亡故物在，徒使增悲悰。朝观夕仍对，讵料精诚通。忽从枕上见，宛与生存同。欣然载言笑，睇彼阶下丛。森森鹄觜英，相映慈颜红。芳茎挺清脩，嫩叶纷葱茏。斓斑五采服，煜比花色浓。宜男既非望，且遂忘忧忡。惊寤忽无睹，寥寥书室空。想像抱沈痛，泪落如流淙。起视北堂植，青青凉露中。
梨花锦鸠图二首
作者：李昌祺
朝代：明

参差雪蕊渐开齐，山鸟梳翎自在栖。绝似江南春二月，杏花疏雨一双啼。能言鹦鹉闭金笼，争似钩辀野树中。赢得人嫌生性拙，梨云影里立东风。
梨花锦鸠图二首·其一
作者：李昌祺
朝代：明

参差雪蕊渐开齐，山鸟梳翎自在栖。绝似江南春二月，杏花疏雨一双啼。
梨花锦鸠图二首·其二
作者：李昌祺
朝代：明

能言鹦鹉闭金笼，争似钩辀野树中。赢得人嫌生性拙，梨云影里立东风。
榴花
作者：李昌祺
朝代：明

花蹙红巾艳，枝攒绿叶深。开轩闲玩久，聊悦病来心。
次仪真入广陵
作者：李昌祺
朝代：明

细草新蒲绿满洲，人家多住水边头。淮云过雨晴犹湿，江雾凝寒晓未收。老树数枝依野庙，飞花几片在渔舟。谁知客子思亲苦，谩道青霄万里游。
次洪都
作者：李昌祺
朝代：明

春波拍岸平，双桨一舟轻。燕麦偏伤雨，莺花已负晴。荒亭徐孺宅，遗堞灌婴城。北去南来客，都缘利与名。
次衡州
作者：李昌祺
朝代：明

征棹舣衡阳，孤城堞雉荒。流云时翳日，微雨暝生凉。江阔鸥波远，天空雁字长。采蘋无限兴，烟水晚苍茫。
次襄城
作者：李昌祺
朝代：明

晨铎语西风，衣单怯露浓。豆苗遮地黑，柿实照园红。晓色苍茫里，秋光惨淡中。永怀东汉士，风裁李膺雄。
段处士挽诗
作者：李昌祺
朝代：明

不将名姓达时贤，长在兰陵野水边。数亩薄田手自种，几联佳句客争传。清谈久废围棋局，问字空回载酒船。惟有孤坟邻季子，东风无处荐芳荃。
水龙吟·题都帅冯侯乃子二乐堂
作者：李昌祺
朝代：明

豫章徐孺湖边，粉墙画戟元戎第。高闳昼静，疏帘风淡，博山香细。椿树长荣，萱丛镇茂，荆花连蒂。有珍殽脆滑，纯绵轻暖，凡奉养、都加意。先祖竭忠帝室。到如令、子孙承继。将门有将，非徒英勇，仍能孝义。百战成功，万钟为养，也知容易。愿斯堂、八柱坚如铁拄，永留人世。
水龙吟·题镌兰亭石工陈福卷
作者：李昌祺
朝代：明

右军真迹兰亭，秘藏玉匣昭陵久。蓦然惊见，夜光明月，焕辉窗牖。穆穆诚斋，濡毫临出，远过颜柳。把琼钩宝画，比方古本，此本断、应居首。写在金笺纸上，竞传观、怎禁磨揉。故教铁笔，连图入石，要令难朽。羡尔良工，艺能巧妙，于今稀有。细看来、恰似生成喝采，那雕镌手。
永思堂三首
作者：李昌祺
朝代：明

一自双亲逝，孤怀每自伤。恍疑闻謦欬，犹似见羹墙。厚禄嗟何及，遗言敢暂忘。番湖东去水，不似此情长。人子思亲意，悠悠镇不穷。常时瞻画像，每日想音容。幽显虽云异，精诚或可通。哀悰真罔极，长系寸心中。忆昔承欢日，沉思痛倍饶。梦魂劳夜夜，泪眼湿朝朝。儿鬓霜频积，亲茔树几凋。山夷河可塞，此恨未应销。
永思堂三首·其一
作者：李昌祺
朝代：明

一自双亲逝，孤怀每自伤。恍疑闻謦欬，犹似见羹墙。厚禄嗟何及，遗言敢暂忘。番湖东去水，不似此情长。
永思堂三首·其三
作者：李昌祺
朝代：明

忆昔承欢日，沉思痛倍饶。梦魂劳夜夜，泪眼湿朝朝。儿鬓霜频积，亲茔树几凋。山夷河可塞，此恨未应销。
永思堂三首·其二
作者：李昌祺
朝代：明

人子思亲意，悠悠镇不穷。常时瞻画像，每日想音容。幽显虽云异，精诚或可通。哀悰真罔极，长系寸心中。
汉武帝将军柏歌
作者：李昌祺
朝代：明

茂陵求仙期得仙，思骖玄龙飞上天。密函秘检事封禅，宛马驰来崧岳前。崧前独爱三树柏，锡以官名表殊特。至今犹说是将军，香叶屯云凝翠色。当时立心隘八埏，一举欲息昆崙颠。穷兵渎武事远略，此岂解有冲升缘。秋风辞哀萌晦早，王母桃花几回老。金茎瑞露成清泪，珠襦玉匣埋荒草。羡渠老寿在名山，驻龄弗藉文成丹。诙谐获听方朔论，侍从曾识枚皋颜。秃枝锐干如铜铁，傲雨凌霜古皮裂。地籁朝惊万壑风，精灵夜泣三更月。武皇不归时代迁，遗尔臃肿烟霞边。固疑孔桧颇相妒，且喜社栎能忘年。武侯庙废摧千丈，新甫之材闻斲丧。若论秦皇避雨松，雨松亦是平交行。
江上作
作者：李昌祺
朝代：明

野水浮云任所之，渚鸥汀鹭识心期。闲身到处贫无物，只有唐人几卷诗。
江渚见鸳鸯
作者：李昌祺
朝代：明

相随相顾复相亲，端的韩凭是汝身。莫向汀洲交颈宿，江边方有独行人。
江湖清游歌
作者：李昌祺
朝代：明

何郎落魄非顽痴，气豪志雄才不羁。一从束发厌雌伏，龌龊羞效东家儿。躬耕把锄既云苦，闭门佔毕亦奚补。浩荡大鹏希有心，四方上下如乡土。长揖里闾亲，笑别闺中人。拟船待明发，呼酒酾江神。双橹齐鸣片帆挂，脱巾高眠箬篷下。但闻佳境即停桡，客里寻常过冬夏。屡携姑苏娃，数试宜兴茶。琼花已枯槁，玉树空繁华。凤台铁塔频登眺，只将乐事酬年少。青山曾访谢公墩，綵笔留题蒋侯庙。懒向秦淮终岁留，逡巡遥泛武昌舟。寒波赤壁三更月，斜日黄冈万顷秋。鹤楼鹦鹉冥搜倦，跨马着鞭仍适汴。河岳风云豁壮怀，宋金旧迹观皆遍。孔方通灵众所趍，那知阿堵能亡躯。尔虽好游非利驱，颇出俗流情独殊。都抛蝇头弃蜗角，游固可嘉居亦乐。长歌痛饮醉复醒，慎勿闲分清与浊。我今老矣雪鬓垂毵毵，奇胜负却穷幽探。无缘行览惟坐谈，吟成挥毫题冰衔，愿子细读精研覃。
汴城阅武歌
作者：李昌祺
朝代：明

南薰门外春光老，絮雪晴飘教场草。三卫精兵点得齐，练习今朝比常早。长竿钜旗悬将台，四面辟易行人开。前驱虎旅骏奔走，太监乘马当街来。逡巡过去才都督，侍郎参行辔联属。绣衣御史并三司，冠盖低昂密相簇。绳床列坐阅武亭，城外击鼓城中听。周遭柳围地宽广，阵势任摆方圆形。内分横直开长道，火炮冲天队初到。弰尽雕弓冰作弦，通题勇字金涂帽。急鼓争喧骑士驰，骁捷不数幽并儿。抡鎗夺槊左右射，互骋才艺誇神奇。一声遥听敲钲响，输者鞭笞赢者赏。荷戈束甲捲旌旃，沿路飞尘扑归鞅。风传？篥远近鸣，纷纭部伍各返营。太平方信从军乐，惟请衣粮不出征。
汴城阅武歌
作者：李昌祺
朝代：明
体裁：古风

南薰门外春光老，絮雪晴飘教场草。三卫精兵点得齐，练习今朝比常早。长竿钜旗悬将台，四面辟易行人开。前驱虎旅骏奔走，太监乘马当街来。逡巡过去才都督，侍郎参行辔联属。绣衣御史并三司，冠盖低昂密相簇。绳床列坐阅武亭，城外击鼓城中听。周遭柳围地宽广，阵势任摆方圆形。内分横直开长道，火炮冲天队初到。弰尽雕弓冰作弦，通题勇字金涂帽。急鼓争喧骑士驰，骁捷不数幽并儿。抡鎗夺槊左右射，互骋才艺誇神奇。一声遥听敲钲响，输者鞭笞赢者赏。荷戈束甲捲旌旃，沿路飞尘扑归鞅。风传�篥远近鸣，纷纭部伍各返营。太平方信从军乐，惟请衣粮不出征。
沁园春·山庄即事
作者：李昌祺
朝代：明

山是何名，族为甚姓，地本荒凉。水远土硗田狭，众人弃置，天教与我，卜筑成庄。岭月为朋，溪云当客，更有林风时送凉。养衰病，惟静窥周孔，默契程张。升沈宠辱都忘，且懵懵腾腾，醉几场。到东门叹犬，华亭叹鹤，悔之晚矣，徒自悲伤。幻梦轩裳生涯笔，砚陵谷从他海复桑。幽闲处，谢天留老眼，坐阅兴亡。
沧洲程隐君挽诗
作者：李昌祺
朝代：明

翛然万事不关心，日日寻僧傍竹林。雨后幽泉随鹤汲，座中芳醑对花斟。秋风老圃千株橘，夜月虚窗一曲琴。惆怅闽南空谷里，何人还解嗣遗音。
泊祁阳县
作者：李昌祺
朝代：明

峭壁悬崖百转滩，奔流砥石响潺湲。驿征遥指天边树，诗境频看雨后山。香稻垂花当夏熟，芰荷折柄近秋残。自怜不及澄潭水，静照孤云野鹤还。
泊龙潭
作者：李昌祺
朝代：明

南辕北辙尽何求，鬓不如霜不肯休。输却江天渔妇火，寻常夜夜照扁舟。
洞章一首送彭道士
作者：李昌祺
朝代：明

赤明肇无始，玉京耸神霄。真人遏死路，五老御灵飙。玄梵超溟涬，豁落开幽寥。中有浩劫尊，绛节诸天朝。丹光耀明景，春华凌翠条。欲结无穷游，飞神蹑璇杓。稽首拜太上，高举同逍遥。
洞章二首
作者：李昌祺
朝代：明

缥缈大梵境，玉京何寥寥。空洞无色根，泛兮若浮飘。阳精镇朗耀，岂复知昕宵。熣灿丹霞中，浩歌白云谣。一听众缘息，再聆群累销。劫运自兹度，稽首登神霄。浮黎始上青，浩气长空濛。溟涬窈无朕，端倪那可穷。梵川玉虚界，不与诸天同。群仙时遨游，翳凤驾赤龙。年寿罔有极，莫能测其终。泛咏黄云里，肃侍弥罗宫。
洞章二首·其一
作者：李昌祺
朝代：明

缥缈大梵境，玉京何寥寥。空洞无色根，泛兮若浮飘。阳精镇朗耀，岂复知昕宵。熣灿丹霞中，浩歌白云谣。一听众缘息，再聆群累销。劫运自兹度，稽首登神霄。
洞章二首·其二
作者：李昌祺
朝代：明

浮黎始上青，浩气长空濛。溟涬窈无朕，端倪那可穷。梵川玉虚界，不与诸天同。群仙时遨游，翳凤驾赤龙。年寿罔有极，莫能测其终。泛咏黄云里，肃侍弥罗宫。
洧川田家
作者：李昌祺
朝代：明

榆绕村庄柳绕垣，绿阴深处启柴门。平芜满野牛羊卧，落穗盈阶鸟雀喧。蓑笠雨晴当户挂，机梭夜静隔邻闻。馀年深觉为农好，望断南云想故园。
洧川田翁
作者：李昌祺
朝代：明

辛勤雨垄复烟畴，醉卧槐阴石枕头。少小为农今老大，不曾骑马只骑牛。
济宁夜泊
作者：李昌祺
朝代：明

疏星斜月在扁舟，寒鼓鼕鼕出郡楼。最忆往年何处听，长安门外五更头。
济宁州学观汉碑
作者：李昌祺
朝代：明

崔嵬雉堞启重关，学舍荒凉礼殿闲。孔壁已倾尘半掩，汉碑犹在字将残。庭槐入夏当窗绿，野藓经春上砌斑。镌泐至今馀古意，摩挲竟日不知还。
清明日忆先妻
作者：李昌祺
朝代：明

客里凄凉感慨频，禁烟时节更酸辛。莺花谩溅中年泪，燕麦空摇异县春。德耀独怜成薄命，黔娄谁与共长贫。难将杯酒浇荒冢，肠断东风倍怆神。
渊明图
作者：李昌祺
朝代：明

閒居寡人事，逍遥步里中。风霜凋众卉，独荣见孤松。南山忽在眼，佳菊亦成丛。欣然纵游眺，况兹年岁丰。幸有盈瓶酒，酬劝偕老农。醉来多奇趣，岂必丝与桐。
渊明酌酒图
作者：李昌祺
朝代：明

耕耨有馀暇，荫此榆柳阴。燕坐对佳菊，解襟独长吟。老农得美酒，负榼远见寻。呼儿涤尘爵，相与聊共斟。终觞兀然醉，富贵非所钦。吾生讵能几，为乐当自今。
游扬州繁禧观
作者：李昌祺
朝代：明

广陵城下暂维舟，谩向繁禧观里游。春日长林啼好鸟，暖烟芳草载骅骝。柳空隋树堤仍在，花落雷塘水自流。吊古不烦频感慨，琼花芍药总荒丘。
游朝天宫示同行道者
作者：李昌祺
朝代：明

琳宫启森爽，荡荡寥阳天。神君司雷霆，见者皆肃然。翊卫俨六丁，陟降来群仙。空歌发遥唱，秘笈开洞玄。凤扶五老驾，龙骖列帝軿。造化非形求，道妙岂言传。希夷有像外，溟涬无始先。愿随郁罗翘，稽首太上前。
游柳山书院
作者：李昌祺
朝代：明

休政违炎方，返棹及清湘。考图访前迹，怀古陟远冈。礼殿丹垩陊，雩亭棘榛荒。既感时代异，亦怜俎豆亡。藓深碧侵阶，萝密青蔓墙。雉鵙有翔集，衿佩无趋蹡。阴菌依座秀，晴蕤沿涧芳。岂伊诵弦地，而为樵牧场。抚俗思贤哲，继轨念循良。视废余诚怍，举坠职所当。南藩如重践，庶或夙心偿。
游灵谷寺
作者：李昌祺
朝代：明

十丈浮屠万叠山，谁移兜率下人寰。非因酷爱僧房好，贪看青松忘却还。
游龙济寺
作者：李昌祺
朝代：明

暂息尘踪泯世缘，且留金地礼金仙。三生石湿垂萝雨，百衲衣薰煮茗烟。猛虎跑泉松户外，驯猿投果石龛前。春深绝顶人稀到，花落闲窗僧自禅。
湖山佳趣歌
作者：李昌祺
朝代：明

半生甘作隐者流，两屐不到侯门游。老去高情付林壑，闲来乐事只渔舟。春水泛花漾孤屿，杜衡蘼芜满脩渚。晴树远连江上村，晚云忽作溪南雨。自怜身世两悠悠，濯缨濯足忘吾忧。万钟悬爵本非志，一竿在手何所求。门前学种五株柳，逸兴雅怀到处有。对客石床抚古琴，留客山瓢斟浊酒。年年岁岁适闲情，皞皞熙熙度此生。已无天上鹓鸾梦，且结湖边鸥鹭盟。
满庭芳 其一 自述
作者：李昌祺
朝代：明

年衰病攻。旬宣任重，仕进心慵。纵令勉强成何用。齿豁头童。急退步、离他闹丛，便随意、学做庄农。辞官俸。勤耕苦种。岁计不愁空。
满庭芳 其七 自述
作者：李昌祺
朝代：明

天涯自伤。叨恩禄厚，永恩心长。故园遥在西江上。几度斜阳。好弟妹、相抛殒亡，老情怀、只抱悽惶。那堪望。云山烟浪。真是断人肠。
满庭芳 其三 自述
作者：李昌祺
朝代：明

闲中自怜。人心不足，世事难全。算惟引退真长便。过活随缘。叹老矣、非徒此日，赋归欤、且待明年。思量遍。心阑意倦。极品也徒然。
满庭芳 其九 自述
作者：李昌祺
朝代：明

蹒跚病躯。人怜显宦，我笑贫儒。乌飞兔走何曾驻。白尽髭须。有断简、残编可娱，无赢金、剩帛堪储。清幽趣。炉香一炷。坐爱小窗虚。
满庭芳 其二 自述
作者：李昌祺
朝代：明

桥庵野夫。文章本少，事业全无。半生苦被虚名误。早乞微躯。纳印绶、辞归里闾，买田园、教绕村居。忘形处。麻衣草屦。放浪狎樵渔。
满庭芳 其五 自述
作者：李昌祺
朝代：明

江南故乡。山青水绿，竹翠松苍。年来旋把幽居创。菜圃禾场。看花访、黄家四娘，插秧倩、许宅三郎。忘官况。狂吟醉唱。退老白云庄。
满庭芳 其八 自述
作者：李昌祺
朝代：明

归田兴饶。官登二品，世阅三朝。粉闱画省皆清要。误玷元僚。爱隐逸、烟霞海峤，恋恩荣、雨露云霄。量才调。休闲最妙。偃息伴鹪鹩。
满庭芳 其六 自述
作者：李昌祺
朝代：明

追思旧游。芳年岂再，胜事都休。几回暗数当时友。半在荒丘。将马上、风霜弊裘，换鸥边、野水轻舟。天成就。忘怀宇宙。无喜亦无忧。
满庭芳 其十 自述
作者：李昌祺
朝代：明

光阴易遒。诸般勘破，万事宜休。抗尘走俗乾生受。著甚来由。卖了带、安排买牛，缀成蓑、准备划舟。招朋旧。晴窗永昼。浊酒且淹留。
满庭芳 其十一 自述
作者：李昌祺
朝代：明

盈虚往来。亡身为色，丧命因财。乖的罢了愚的在。莫笑痴騃。种地亩、动薅草莱，启轩窗、净扫尘埃。心无累。逍遥物外。且放好怀开。
满庭芳 其四 自述
作者：李昌祺
朝代：明

荣枯吉凶。都由自己，不属天公。得时莽把聪明弄。逞尽英雄。怎知道、祸因恶积，错埋冤、命与灾逢。床头瓮。香浓味重。引到醉乡中。
满庭芳·自述
作者：李昌祺
朝代：明

年衰病攻。旬宣任重，仕进心慵。纵令勉强成何用。齿豁头童。急退步、离他闹丛，便随意、学做庄农。辞官俸。勤耕苦种。岁计不愁空。桥庵野夫。文章本少，事业全无。半生苦被虚名误。早乞微躯。纳印绶、辞归里闾，买田园、教绕村居。忘形处。麻衣草屦。放浪狎樵渔。闲中自怜。人心不足，世事难全。算惟引退真长便。过活随缘。叹老矣、非徒此日，赋归欤、且待明年。思量遍。心阑意倦。极品也徒然。荣枯吉凶。都由自己，不属天公。得时莽把聪明弄。逞尽英雄。怎知道、祸因恶积，错埋冤、命与灾逢。床头瓮。香浓味重。引到醉乡中。江南故乡。山青水绿，竹翠松苍。年来旋把幽居创。菜圃禾场。看花访、黄家四娘，插秧倩、许宅三郎。忘官况。狂吟醉唱。退老白云庄。追思旧游。芳年岂再，胜事都休。几回暗数当时友。半在荒丘。将马上、风霜弊裘，换鸥边、野水轻舟。天成就。忘怀宇宙。无喜亦无忧。天涯自伤。叨恩禄厚，永恩心长。故园遥在西江上。几度斜阳。好弟妹、相抛殒亡，老情怀、只抱悽惶。那堪望。云山烟浪。真是断人肠。归田兴饶。官登二品，世阅三朝。粉闱画省皆清要。误玷元僚。爱隐逸、烟霞海峤，恋恩荣、雨露云霄。量才调。休闲最妙。偃息伴鹪鹩。蹒跚病躯。人怜显宦，我笑贫儒。乌飞兔走何曾驻。白尽髭须。有断简、残编可娱，无赢金、剩帛堪储。清幽趣。炉香一炷。坐爱小窗虚。光阴易遒。诸般勘破，万事宜休。抗尘走俗乾生受。著甚来由。卖了带、安排买牛，缀成蓑、准备划舟。招朋旧。晴窗永昼。浊酒且淹留。盈虚往来。亡身为色，丧命因财。乖的罢了愚的在。莫笑痴騃。种地亩、动薅草莱，启轩窗、净扫尘埃。心无累。逍遥物外。且放好怀开。
满庭芳·贺人生日四月年六十
作者：李昌祺
朝代：明

梅弹垂金，柳绵飘雪，绿阴清昼偏长。画堂初晓，庆寿沸笙簧。花甲从头再起，任教他、乌兔奔忙。悬弧旦，才登耳顺，痛饮又何妨。年年逢此日，新茶新笋，件件堪尝。喜子能，干蛊孙战文场。那更闲身自在，且休论、紫绶金章。人都道，天留老眼，安坐阅沧桑。
满江红·送陈佥事兄还乡
作者：李昌祺
朝代：明

春满梁园，韶光媚、盛开桃李。清明过、数他花信，只今馀几。有客携书还故里，画船且向沙头舣。问此行、归去甚时来，明年里。征帆挂，离歌起。杯易尽，情难己。羡君家贤弟，列官风纪。更道翁能敦友爱，连枝同气称双美。想细君、笑听鹊声喧，门频倚。
潢溪钓者逸闲轩
作者：李昌祺
朝代：明

白发潢溪钓游者，半生浪迹栖林野。已惯为农夜饭牛，宁能执策朝驰马。只知物外无喧嚣，养花种树东津桥。纵横坐席杂樵牧，倾倒瓮盎忘晡朝。醉来就床且高卧，一枕从教日西堕。盖世功名逝水流，薰天富贵飘风过。烟霞泉石聊徜徉，青云要路非所望。乃知静处有真乐，却笑时人何太忙。
灊峰老僧
作者：李昌祺
朝代：明

南礼曹溪北五台，双眉覆面眼慵开。不知僧腊今多少，庭桧参天手自栽。
灵谷寺
作者：李昌祺
朝代：明

一径入青松，楼台峙化宫。雨深山果落，云去石床空。树老多巢鹤，潭清或见龙。上方禅寂地，暂得寄尘踪。
点绛唇·新柳
作者：李昌祺
朝代：明

东面风来，旋吹轻绿回梢上。眼儿才放。便做娇模样。到得成阴，早又花飘荡。隋堤望。和烟摇飏。人去愁相向。